KUMITAT PERMANENTI DWAR L-AMBJENT U L-IPPJANAR TAL-IŻVILUPP

IL-ĦDAX-IL PARLAMENT

Laqgħa Nru. 9

L-Erbgħa, 9 ta' Mejju, 2012

Stampat fl-Uffiċċju ta' l-Iskrivan

Il-Minuti tal-Laqgħa Nru. 8 li saret l-Erbgħa, 2 ta' Mejju 2012, ġew konfermati.

THE CHAIRMAN (Onor. Jesmond Mugliett): Nistgħu ngħaddu mal-ewwel għall-item li għandna fuq l-aġenda.

DISKUSSJONI DWAR ID-DOKUMENT LI JISTABBILIXXI L-OĠĠETTIVI TAL-ISTRATEGIC PLAN FOR ENVIRONMENT AND DEVELOPMENT (SPED)

THE CHAIRMAN: Magħna għandna l-Ministru de Marco li se jintroduċi d-diskussjoni u miegħu għandu numru ta' uffiċjali mill-Ministeru għat-Turiżmu, l-Ambjent u l-Kultura u mill-MEPA.

Ngħaddi l-kelma lill-Ministru de Marco biex l-ewwel jintroduċi n-nies li għandu miegħu, imbagħad biex ngħaddu għad-diskussjoni proprja.

MARIO DE MARCO (Ministru għat-Turiżmu, l-Ambjent u l-Kultura): Grazzi, Mr Chairman.

Preżenti miegħi hawn l-Avukat Marie Louise Mangion li hija l-Kap tat-Tourism and Sustainable Development Unit fi ħdan l-Uffiċċju tal-Prim Ministru, l-Avukat Jesmond Schembri li huwa l-Kap tas-Segretarjat tiegħi, is-Sur Joe Gauci li huwa wieħed mis-sitt unit managers fi ħdan il-Forward Planning Unit tal-Awtorità Maltija għall-Ambjent u l-Ippjanar (MEPA) u li kien intrinsikament involut fl-abbozzar ta' dawn l-oġġettivi, u s-Sinj.

Michelle Borg li qed tħadem fi ħdan il-Ministeru u r-responsabilità tagħha hija sabiex tikkordina u tfassal dawn l-oġġettivi u issa l-Pjan Strateġiku għall-Ambjent u l-Iżvilupp.

Bħala background għas-suġġett nibda biex ngħid li bħalma tafu, fl-1992 il-Parlament ta' Malta kien approva 'l hekk imsejjaħ structure plan għal perjodu ta' 20 sena li jfisser li l-istructure plan se jittermina l-ħajja naturali tiegħu fl-aħħar ta' din is-sena.

Meta konna qegħdin nitkellmu fil-Parlament dwar ir-replacement tal-istructure plan, konna għedna li għandu jkun qisu a spatial plan.

Niftakar li l-Onor.

Brincat kien għamel diversi interventi f'dan ir-rigward u konna qbilna li għandu jkun a spatial plan però li jkun qed iħares lejn pjan strateġiku għall-ambjent u għall-iżvilupp.

F'dan l-istadju xtaqt nieqaf hawnhekk.

Aħna nidejna l-oġġettivi u mhux il-pjan innifsu għax kien hemm xi nies li ħasbu li dak li nidejna kien il-pjan fih innifsu.

Aħna nidejna l-oġġettivi għall-pjan u ridna nagħmlu konsultazzjoni pubblika dwar l-oġġettivi biex jekk ikun hemm qbil fuq l-oġġettivi allura nkunu nistgħu nibdew it-tfassil tal-pjan proprju.

Kien hemm mod u manjiera kif u għaliex wasalna għal dawn oġġettivi, ħarisna wkoll mill-esperjenza li tgħallimna f'dawn l-aħħar 20 sena mill-istructure plan, fejn wasalna, fejn forsi ma wasalniex daqskemm wieħed xtaq jasal, x'inhuma l-prijoritajiet ta' pajjiżna għas-snin li ġejjin, u minn hemmhekk ħriġna bl-oġġettivi.

Dawn ħriġnihom għall-konsultazzjoni pubblika li fil-fatt għadha kemm spiċċat.

Naħseb li nistgħu nagħtu rendikont ta' x'inhuma l-kummenti min-naħa tal-pubbliku li waslulna b'riżultat ta' dan u kif nixtiequ nimxu mil-lum 'il quddiem.

Ngħaddi issa l-kelma lis-Sur Gauci u lis-Sinj.

Michelle Borg sabiex jagħtuna presentation dwar fejn wasalna, imbagħad inkunu nistgħu nieħdu l-mistoqsijiet mingħandkom.

MICHELLE BORG: Mr Chairman, il-preżentazzjoni se tkun overview tar-rationale ta' kif ġie fformulat id-dokument.

Kif qal tajjeb il-Ministru, dan huwa dokument li qed ifassal il-qafas tad-direzzjoni li eventwlament għandu jieħu l-pjan meta jiġi mfassal.

L-ewwel sfida li għandna hija li l-iSPED se jkun l-ewwel pass għall-evolution biex indaħħlu l-kunċett ta' spatial planning fil-gżejjer Maltin.

X'inhi d-differenza li hemm?

L-iktar differenza li tinħass hija li għalkemm l-istructure plan eżistenti jara ħafna setturi differenti, kollha qegħdin magħqudin f'dokument wieħed, l-approach kienet iktar sectoral.

Mill-istructure plan sal-lum daħlu anke environmental obligations, iċ-ċirkostanzi soċjo-ekonomiċi u anke regolatorji tal-pajjiż inbidlu u allura l-qafas tagħna in terms ta' spatial planning irridu naraw kif se nintegraw l-elementi soċjali u ekonomiċi flimkien mal-media ambjentali biex flimkien ngħinu ħalli niggwidaw fejn u kif jista' jmur l-iżvilupp.

Iċ-challenge li għandna aħna bħala team u bħala pajjiż huwa kif infasslu policies li huma integrati fihom infushom.

L-ewwel pass li ħadna biex nissettjaw l-oġġettivi kienet konsultazzjoni wiesgħa fi ħdan il-Gvern.

Tkellimna mal-Ministeri, l-ewwel bdejna mal-permanent secretaries, imbagħad mad-diretturi u man-nies tekniċi.

Jiġifieri kellna sensila ta' laqgħat fejn ridna nkunu nafu x'inhuma mhux biss il-policies u l-programmes li għandu l-Gvern illum imma anke dawk in the making biex inkunu aware ta' x'inhuma l-issues eżistenti llum u ċ-challenges li ġejjin għal quddiem.

Imbagħad naturalment l-oġġettivi ġew imfassla abbażi ta' dawn iż-żewġ binarji, il-konsultazzjoni u l-government policies.

Aħna nvestejna dan iż-żmien biex mill-ewwel passi tal-pjan ikollna integration at governance level.

F'Settembru, meta għaqqadna kollox, għamilna workshop flimkien mal-Ministeri kollha f'daqqa biex niddiskutu l-oġġettivi, erġajna għamilna revision tagħhom u għamilna wkoll forma ta' environmental assessment ibbażat fuq il-metodoloġija tal-istrategic environmental assessment (SEA) biex aħna stess nittestjaw l-istrategic objectives innifsihom jekk jistgħux joħolqu significant environmental impact mill-ewwel u ġew revised accordingly.

F'Jannar ta' din is-sena d-dokument għadda mill-Kabinet u ħareġ għall-konsultazzjoni fi Frar u dam sa April.

Ħalli naraw fejn qegħdin bħalissa.

Bħalissa qegħdin fl-istadju fejn qegħdin nifformulaw il-pjan u kif il-policies ikunu qegħdin jiġu mfassla, irridu ngħaddu fażi ta' konsultazzjoni mal-Ministeri biex naċċertaw li dak li hemm imfassal mhux biss huwa correct in line with current policy imma wkoll biex jgħina nfasslu l-qafas tal-implementation.

Fl-istess waqt ta' dak il-proċess irridu ngħaddu l-proċess tal-SEA għax ġie deċiż li dan il-pjan irid ikun sottomess għall-istrategic environment assessment.

F'dan il-każ it-team stess qed jagħmel l-SEA, qed nagħmluh in parallel, mhux l-ewwel joħroġ il-pjan imbagħad l-assessment wara, ħalli jekk hemm xi issues li jistgħu jiġu indirizzati, naqbduhom mill-ewwel.

Fil-fażi ta' wara nixtiequ niddedikaw il-ħin biex ikollna konsultazzjoni mal-pubbliku kemm fuq id-draft SPED kif ukoll fuq l-environment report.

Permezz ta' din il-konsultazzjoni jingħata lok għal aktar parteċipazzjoni ta' x'se jkun id-dokument finali.

Il-proċess tal-SEA huwa li wara li tagħmel l-assessment, tippubblika l-environmental report li jurik l-impatt tal-pjan against a set of assessment criteria u juri wkoll jekk kienx hemm changes u fejn kienu u jagħti recommendations oħrajn.

Dik hija requirement kemm tad-direttiva kif ukoll tar-respective legal notice.

Hawnhekk il-pubbliku, il-private sector, l-environmental non-government organisations (ENGOs) eċċ. se jkollhom f'idejhom kemm id-dokument bħala pjan kif ukoll l-environmental assessment tiegħu.

Fl-aħħar fażi ta' din is-sena l-intenzjoni hija li mmexxu għall-approval tal-pjan fil-Parlament.

Issa ħalli naraw fejn qiegħed dan il-pjan fil-qafas ta' policies oħrajn.

L-iSPED qed narawh mhux replacing a sustainable development plan, lanqas se jissostitwixxi n-National Environmental Policy (NEP) jew any other sectoral thematic policies imma li għandu jagħmel – u din toħroġ mir-requirements tal-liġi – huwa li jara b'mod ħolistiku r-requirements ta' dawn il-policies, kemm at national level u anke li huma marbutin mal-EU objectives u fejn jeffettwaw l-iżvilupp allura jrid jindika fejn għandu jsir l-iżvilupp u liema tip ta' żvilupp jista' jew ma jistax isir fiċ-ċirkostanzi.

L-ewwel pass li ħadna bħala team kien li we redirect u nerġgħu naraw x'inhi l-funzjoni tal-iżvilupp.

Il-funzjoni tiegħu hija għalina bħala komunità, bħala soċjetà, bħala pajjiż and it happens within a context, mhux sempliċement a boundary; jekk inti fil-boundary għamilt żvilupp u jekk m'intix fil-boundary allura barra.

Fil-ġurnata tal-lum żvilupp tibqa' tarah at a project by project level u kultant ninsew il-kuntest ta' għalfejn qed isir.

Ġieli jkollok żvilupp li huwa urban fil-karattru tiegħu imma qiegħed f'żoni viċin ir-rural jew fil-kosta li jista' jkun li jtellef l-intrinsic value jew distinctiveness ta' dik l-area.

U hawnhekk għedna bħala spatial context qed nieħdu l-urban area li hija ekwivalenti għad-development zone boundaries; ir-rural area; il-coastal zone li fuq prinċipji ta' coastal zone management qed ngħidu li kemm il-parti ta' fuq l-art kif ukoll il-parti tal-baħar li testendi sa 12 nautical miles.

Peress li Malta għandha, anke through EU regulations is-saħħa li tamministra s-sajd sa 25 nautical miles, estendejna l-pjan biex iħares lejn dik l-area, qed ngħidulha l-marine area u lil Għawdex bħala reġjun.

Il-mappa tindika, l-ewwel line li għandna hawnhekk huwa l-limitu tat-territorju marittimu in terms ta' territorial seas imbagħad għandek il-25 nautical miles.

L-elementi skuri huma l-urban area, il-kumplament huma r-rural area u l-aħdar qed jagħti l-area tax-xtut.

Bħala prinċipju, id-dokument qed jagħti direzzjoni li l-Gvern irid imexxi by example allura qed jgħid li waqt li qed ifassal policies, pjanijiet jew programmi, il-Gvern bħala significant land owner u significant driver for certain types of development, to lead by example se jipprova juża dan is-sequential approach li fejn hu possibbli jerġa' juża existing development; redevelopment, and use of vacant land.

Prinċipju ieħor li it can go without saying imma li kien hemm bżonn li jkun imsemmi huwa li d-dokument meta l-pjan ikun finali, ma jfissirx li għax qed jgħid li, għall-argument, se nagħmlu din it-tip ta' infrastruttura u d-dokument għada minn SEA, dik l-infrastruttura meta tiġi biex issir m'għandhiex bżonn ta' assessments.

Ngħaddu issa għall-viżjoni tal-oġġettivi; fejn qed naraw dan il-pjan jieħu lill-gżejjer Maltin.

Il-viżjoni hija marbuta fuq other documentation u tistgħu taraw li hemm sinerġiji ma' viżjonijiet bħall-NEP.

Fiċ-ċentru ta' kollox hemm il-quality of life u għandek l-element li nixtiequ naraw tkabbir fil-core economic sectors b'tali mod li nimxu lejn ekonomija li tkun low carbon, zero waste and a green economy.

In parallel, il-pjan għandu jaspira li jwaqqaf id-decline fil-biodiversità u anke d-deterioration fir-riżorsi tal-ilma.

Il-viżjoni ma waqfitx hemmhekk; tajniha translation fl-ispatial areas li identifikajna, jiġifieri fejn nixtiequ naraw l-urban area tmur in terms of economic sectors – ir-rural areas forsi differenti mill-urban areas allura tajna qisu l-karattru u d-direzzjoni tagħhom – u abbażi tagħha bdejna nfasslu l-oġġettivi.

Bħala oġġettivi hemm żewġ sets.

L-ewwel set ta' oġġettivi, li aħna nsejħulhom bħala thematic objectives, huma cross cutting.

Għalfejn għażilna dawn u mhux oħrajn?

Mir-review tal-policies, plans and programmes u anke t-targets li għandha Malta marbutin anke ma' international obligations rajna li dawn huma l-key cross cutting challenges għall-gżejjer Maltin.

L-ewwel hemm is-socio-economic development li huwa marbut mal-popolazzjoni, mal-ekonomija u mas-social and community facilities; l-ambjent li mhuwiex sempliċement il-protection of habitat and species imma jekk bil-mod ta' kif nagħmlu l-iżvilupp aħniex qed nużaw ir-riżorsi jew neffettwaw l-ambjent, l-ilma, jekk aħniex qed narmu dħaħen in terms of industrial processes eċċ.; il-climate change għax l-ewwel parameter ta' mitigation, il-GHG emissions ġejjin l-iktar minn energy generation u transport and those elements they cross cut all economic sectors; u l-element ta' adaptation – reġgħu ħarġu publications riċenti fejn jingħad li s-Southern Mediterranean is predicted li se jaqla' l-iktar in terms of predicted impacts u allura rridu nippreparaw irwieħna għal dak li ġej; u travel patterns għax għandek bżonn ta' infrastruttura effiċjenti għal social and economic activities u anke biex nindirizzaw ċerti issues li joħorġu mill-użu tal-private cars.

Aħna rajna kif dawn is-thematic objectives nistgħu nindirizzawhom iktar iffokati f'urban areas u ħriġna a set of objectives fl-ispatial structure.

Kollox huwa marbut mal-kuntest fejn qiegħed, location and place u spatial context qiegħed hemmhekk biex jiggwida l-integrated approach jiġifieri jekk għamilna socio-economic objectives ma jfissirx li se narawhom waħedhom, irridu narawhom fil-qafas tal-oġġettivi l-oħrajn.

Għandna bżonn framework li jrid jindirizza pajjiż li diġà qed iħoss li għandu an ageing population u li hija mistennija tikber, pajjiż li jrid ikun iktar innovattiv, inżidu l-competitiveness tagħna u fl-istess ħin għandna l-isfida li rridu nkunu iktar effiċjenti fl-użu tar-riżorsi naturali inkluż il-ħarsien tal-ambjent u nkomplu naħdmu biex il-mudell tal-economic growth tagħna jkun decoupled mill-environmental degradation.

Ta' min jgħid li dawn huma challenges li qegħdin fi ħdan l-EU 2020 strategy ukoll.

Fil-ftit slides li jmiss se naqbad fuq l-urban area, ir-rural, il-coastal, il-marine u Għawdex u se nipprova ngħaqqad l-issues li identifikajna għalihom u x'qed jipproponu l-oġġettivi biex nindirizzaw dak li identifikajna.

Waħda mill-issues li ġiet identifikata hija li skont figuri u database li għandha l-MEPA in terms ta' permessi, hemm art biżżejjed fiż-żona tal-iżvilupp għad-domanda ta' household and employment growth mistennija fil-perjodu tal-pjan u hemm ukoll an over provision of dwelling units and employment floor space.

Hemm bżonn li nkomplu ntejbu l-kwalità tal-ħajja fl-urban areas u nindirizzaw issues li ħerġin mill-iżvilupp kemm jekk huwiex incompatible development, kemm jekk għandekx biżżejjed open space u anke fejn għandna fil-historic cores, pereżempju, out migration.

Element ieħor li nirrikonoxxu huwa li l-wider landscape hija effettwata mill-bini speċjalment mill-bini għoli.

L-ewwel prinċipju tal-oġġettiv tal-urban area huwa li l-urban area tista' tinqasam f'ġerarkija; għandek il-principal urban area li hija l-Grand Harbour wider harbour area … (Interruzzjonijiet) Biex tiggwida t-tip ta' żvilupp.

Jekk għandek catchment ta' żvilupp li huwa of a national level ma tkunx trid li tibgħathom f'rural settlement jew at the periphery… (Interruzzjonijiet) Le, mhux hekk, mela nftehemt ħażin jien.

L-idea hija, jekk il-Grand Harbour area, Sliema u central Malta ...

THE CHAIRMAN: Fi spatial development mhux bilfors għandek tħares lejn a morphological concept of space.

IS-SUR JOE GAUCI: Ħalli naraw minn fejn telqet din il-premessa tal-urban hierarchy.

Hawnhekk m'aħniex qed nagħmlu tabula rasa, hawnhekk għandna ċirkostanzi fejn nafu li għandna the major employment uses tagħna u l-major residential areas ta' pajjiżna.

U meta wieħed jistudja fejn qegħdin isib li huma lokalizzati fis-central part ta' Malta, fin-north harbours, fil-Grand Harbour u f'partijiet mis-South ta' Malta.

Jiġifieri meta tħares lejn il-mod ta' kif sar l-iżvilupp f'pajjiżna, issib li kellek il-Grand Harbour core imbagħad l-iżvilupp ħareġ 'il barra.

Issa għaliex qegħdin inħarsu lejn urban hierarchy?

Qegħdin inħarsu lejn urban hierarchy għax rajna li ħafna mill-employment uses tagħna are concentrated in a wide area which we termed the principal urban area.

THE CHAIRMAN: Ejjew nitilqu minn dik il-premessa.

Jekk sibtuha hekk – u jien ma naqbilx magħkom li totalment qiegħda hekk għax illum area ġdida li l-Gvern ikkonċentra fuqha, Ħal Far, tiġi barra – u l-fatt li storikament kellek tant konċentrazzjoni, tfisser li you keep loading fuq hemmhekk?

Hekk qed tgħidu?

IS-SUR JOE GAUCI: Le, m'aħniex se nibqgħu nagħmlu loading fuq hemmhekk.

Inti semmejt Ħal Far.

Ovvjament Ħal Far li hija area industrijali mhijiex eżattament kompattibbli ma' area li hija residenzjali jew area li hija for employment or commercial use.

Issa għalfejn assumejna din?

Jekk tħares lejn fejn qed isir ħafna mill-ivjaġġar tara li dan qed isir within the urban conurbation bil-problemi ta' conjestion, capacity u ambjentali li hemm assoċjati ma' din l-area.

Issa x'qegħdin ngħidu?

Kif qalet is-Sinj.

Michelle Borg, diġà nafu li meta wieħed janalizza in terms of space, isib li hemm ħafna spazju kemm kummerċjali kif ukoll residenzjali f'din l-area li mhijiex qed jintuża.

Barra minn hekk, ħafna mill-opportunity sites li għandu pajjiżna, jinsabu fil-principal urban conurbation.

Il-kumplament imbagħad huma r-regional urban settlements li huma postijiet bħal, pereżempju, ir-Rabat, San Pawl il-Baħar u l-Mellieħa li huma importanti imma huma importanti on a regional level, mhux on a national level jiġifieri xorta se jkollok affarijiet ta' ċerta skala u portata.

THE CHAIRMAN: Jien insib il-mod kif eskludejt Ħal Far … Inti filli kont qed titkellem fuq urban area bħala mix ta' commercial and residential imbagħad f'daqqa waħda meta semmejtlek Ħal Far, għedtli li hemmhekk commercial u allura qisu m'għandux jidħol.

THE CHAIRMAN: Imma inti qed tiġġustifika nofs l-argumenti li qed tagħmel fuq urban area in terms of enterprise.

Waħda mill-preokkupazzjonijiet tiegħi hija għalfejn kien hemm il-bżonn li noqogħdu niddefinixxu din il-ġerarkija.

MICHELLE BORG: Fil-kuntest kif inhu bħalissa l-issues li hemm fil-conurbation u fl-outer areas huma differenti u allura jagħtik iktar … Jekk għandek problemi ta' traffic congestion, problematic environmental issues jew chances li tista' tilħaq it-thresholds in terms ambjentali, allura jekk tagħmel din il-ġerarkija sempliċement to guide the other policies fiha … Għax tista' tara fejn se tagħmel iktar miżuri biex tindirizza l-issues.

L-issues li hemm l-Imsida mhumiex l-issues li hemm Ħad-Dingli u r-Rabat.

THE CHAIRMAN: Jiena studjajt ħafna din il-kwestjoni u qed nara kontradizzjoni f'dak li qegħdin tgħidu.

Qed tgħidu li hemm issues ta' konġestjoni, ta' kwalità ta' arja, eċċ. imma mbagħad meta taqra d-dokument tagħkom issib li qed tgħidu li tridu tikkonċentraw l-iżvilupp hemmhekk.

Ma nafx fejn tidħol l-issue ta' ġerarkija u mhux ġerarkija però jekk hemm dawn il-problemi ta' konġestjoni, ta' kwalità ta' arja, għandek tnaqqas l-iżvilupp minn hemmhekk mhux iżżidu.

Meta tħares lejn il-fil tad-dokument issib li r-raison d'être ta' din il-ġerarkija huwa biex jikkonċentra l-iżvilupp hemmhekk.

MICHELLE BORG: Aħna l-aktar li kellna kien concentration of activities or redevelopment, fejn huma n-nies, mhux development in terms of keep on adding on ma' dak li għandek.

THE CHAIRMAN: Fejn huma n-nies hija wkoll dibattibbli għax fejn huma n-nies hija snapshot illum, filwaqt li aħna nafu li d-demografija mhijiex qed tinbidel fil-Grand Harbour area imma qed tinbidel fiż-Żurrieq, f'Marsascala, fil-Mellieħa eċċ. Jiġifieri se nippruvaw niġġieldu kontra dak it-tibdil fid-demografija?

IS-SUR JOE GAUCI: Lanqas xejn.

Li qed nippruvaw nagħmlu huwa li jekk, pereżempju, fil-principal urban area għandna ħafna opportunitajiet għar-regeneration u redevelopment… (Interruzzjonijiet) Imma reading between the lines hemm qiegħda.

Id-differenza hija li għalkemm m'aħniex se niġġieldu kontra t-trends, we have to manage certain trends li trid tara l-kuntest ta' fejn qegħdin.

THE CHAIRMAN: Jien li qed ngħid huwa biex xi ħadd jispjegali fejn se twassal din id-definizzjoni ta' ġerarkija.

Jista' jkun li se toħloqlok presumption fil-policies sussegwenti li jien għadni ma nafx x'inhi u tinkwetani ftit.

Din il-ġerarkija fejn qed tintenzjonawha li għandha twassal?

IS-SUR JOE GAUCI: Kieku għandna mappa bil-principal urban area we could allay the fears li ħloqna bil-kunċett ta' hierarchy.

Jekk tħares lejn il-principal urban area tara li hemmhekk għandek the major employment and residential areas ta' pajjiżna.

Ħarisna wkoll lejn il-mod kif l-employment inbidel, kif rajna bidla fl-enterprise hubs tagħna, li huma l-industrial hubs tagħna, minn dak li kien strict direct production and manufacturing għal tipoloġija kompletament differenti ta' business phace.

Fil-principal urban area għandna ħafna congestion, imma ma jfissirx li se nħallu l-affarijiet kif inhuma.

Inti għandek carrying capacity ...

MARIO DE MARCO: Inti ma ssolvix il-problema billi toħroġ l-attività minn hemhekk imma billi pereżempju you change the transport modules.

IS-SUR JOE GAUCI: Eżattament.

Tista' pereżempju, toħloq carrying capacity biex ikollok capacity biżżejjed biex tkun tista' timplimenta ċerti transport measures li sal-lum għadna ma implimentajnihomx.

THE CHAIRMAN: Imma għadkom ma rrispondejtuniex fuq il-kwestjoni tal-ħolqien tal-ġerarkija u għalfejn kien hemm dan il-bżonn.

MICHELLE BORG: Abbażi ta' din il-ġerarkija irridu li we maximise efficient use of existing property li hija marbuta għal social and community facilities, niggwidaw fejn jista' jkollna aktar recreational resources filwaqt li nħarsu dak li hemm.

Xi ħaġa li tqajmet mill-public consultation, meta semmejna reduced development densities and increasing open spaces, it's a question mhux across the board fit-territorju Malti kollu imma where densities have created issues, issues ta' congestion, issues ta' problemi ta' kwalità ta' arja, issues ta' incompatibility man-neighbours eċċ. So it's an objective li rridu naraw kif se nindirizzawh.

THE CHAIRMAN: Ejjew nieħdu a case in point.

L-iktar post li għandu development density f'Malta huwa tas-Sliema.

Jiġifieri qed tgħidu li wasalna biex nirrivedu l-height limitations u z-zoning f'areas bħal tas-Sliema?

MICHELLE BORG: Li qed ngħidu tasal għal hemm imma mhux qed ngħidu li se ssir mil-lum għal għada.

THE CHAIRMAN: Però m'għandkomx time horizon kbir; għandkom time horizon anke f'parametri ta' SPED li huwa pjuttost qasir ħafna, seba' snin.

Intom intrabattu ma' 2020 għax ħafna mid-dokumenti tal-Gvern iwasslu għal 2020.

Tippretendix li jien nista' nħares lejn x'se jiġri fl-20 sena li ġejjin.

MICHELLE BORG: L-iktar li għandna targets stabbiliti tat-2020 huma l-ambjentali; affarijiet relatati mas-social, u speċjalment economic development, tant għaddej perjodu ta' transition anke at a regional and global level, idealment ikollok pjan li jiffaċilita iktar dak it-tibdil għax inkella jekk iċ-ċirkostanzi ekonomiċi jinbidlu within five years, trid terġa' tibdel il-pjan fuq xi ħaġa oħra.

Jekk settur ġdid jiġi importanti u ma konniex ħsibna fuqu jew ħsibna li se jmur naħa minflok naħa oħra, se jkollna nerġgħu nbidlu l-pjan u allura noting how this situation stands u anke kif qiegħda d-dinja globalment, qed nużaw dan id-dokument to manage change from the old structure plan towards a longer transition.

Għalkemm hija 2020, it doesn't mean it stops there, anke fir-review tiegħu, naraw x'qed jiġri, we should prioritise certain areas li ngħidu "dawn" huma key elements li għandna nużawhom anke jista' jkun instrumental to start or shift the change.

Ma jistax ikun li mil-lum għal għada ...

MARIO DE MARCO: Forsi nieħu spunt minn dak li qed jgħid iċ-Chairman.

Probabbilment a realistic time would be a ten year timeframe jiġifieri anke mill-esperjenza kollha tagħna, però meta tagħmel 20 year timeframes, tant l-affarijiet jinbidlu fiċ-ċirkostanzi ta' 20 sena u anke mill-esperjenza tiegħi, il-pubbliku rarament … Veru li dan huwa spatial plan u għandu jkun viżjoni li it leads to other policies, jiġifieri l-argument li għandek policies li huma kollha marbutin ma' 2020, aħna rridu policies oħrajn li jiġu lead minn dan u allura forsi m'għandniex inħossuna straitjacketed bil-fatt li għandek il-policies l-oħrajn li għandhom an expiry date of 2020.

If anything, ir-replacement policies ta' dawn, still have to dovetail fil-viżjoni ta' din.

Allura filwaqt li naħseb li 20 sena huwa twil iżżejjed … Dan bħal meta kien sar l-istructure plan.

L-idea tal-istructure plan meta nkiteb fl-1990 kienet viżjoni ta' 20 sena, imbagħad aħna estendejniha u għedna 20 sena mhux tant mid-drafting imma mill-approval tal-Parlament.

Però anke f'dan il-każ, mill-esperjenza l-istructure plan - ħalli nkunu oġġettivi u forsi daqsxejn kritiċi – naħseb li within a 20 year scenario qisu jkun tilef il-valur tiegħu.

Naħseb li meta dak li jkun jara xi jkun inkiteb 20 sena ilu ...

THE CHAIRMAN: Il-problema hija li aħna ma nagħmlux mid-term review.

Dik hija l-problema kbira li għandna; m'għamilnihiex fis-sustainable development plan u lanqas għamilniha fl-istructure plan.

Jista' jkun li l-perjodu huwa twil imma jekk tagħmel il- mid-term review terġa' ġġibu au courant.

IS-SUR JOE GAUCI: Fir-realtà l-mid-term għamilnih; fl-1999 bdejna l-istructure plan …

THE CHAIRMAN: Però qatt ma saret pubblika.

IS-SUR JOE GAUCI: It-topic papers kienu pubbliċi, ix-scenarios kienu pubbliċi, li ma kienx pubbliku kien the final draft.

THE CHAIRMAN: Imma bħala policies ma ġewx riveduti.

L-Onor.

LEO BRINCAT: M'iniex se nidħol fid-dettall jew fuq il-merti ta' dak li ġie mħejji s'issa, imma iktar biex ikolli idea ċara u biex ikun hemm a productive exercise, dak hu x-xogħol li qed isir.

Over the last years, kien hemm diversi policy documents u żgur li se nħalli xi ħaġa barra – m'iniex qed ngħidha tongue in cheek – meta nsemmihom.

Kien hemm il-waste document li ġie approvat mill-Parlament, il-climate document, il-mitigation li ġie approvat f'Ottubru 2009 u l-final version, almenu jien għadni ma rajtux, l-energy mix jew energy renewables hemm l-objectives tal-2020 tal-EU, l-environmental policy li issa għadda minn draft għal finalised version, hemm il-bio diversity strategy, hemm is-Sustainable Development Bill għadu qed iġi diskuss fil-Parlament, u għalkemm fid-dokument tal-ambjent hemm riferenza għall-green economy u għall-green jobs, hemm timelines li għad iridu jiskattaw u hemm dokumenti li għadhom ma ġewx ikkristalizzati, almenu pubblikament.

Imbagħad hemm fattur ieħor, il-qasam tat-trasport.

Il-qasam tat-trasport, mingħajr ma nidħlu fil-merti ta' kemm irnexxiet jew jekk ma irnexxietx jew le ir-riforma fit-trasport pubbliku, naħseb li it stands to be judged in a more holistic way beyond l-Arriva jew whatever.

Li jinkwetani, għalkemm ma taqax fir-responsabilità tagħkom, naħseb li trid tiġi assimilata ma' pjan ħolistiku bħal dan.

Meta darba għamilt intervent fil-Parlament u staqsejt – u staqsejt not to think outside the box imma għax naf li pajjiżi li daħlu magħna fl-Unjoni Ewropea bħall-Estonja għamluha u għamluha wkoll pajjiżi li huma iktar avanzati minna bħall-Olanda u pajjiżi oħrajn – … Inutli titkellem fuq riforma fit-trasport pubbliku jekk ma jkollokx a sustainable transport policy overall.

Meta kont għamilt domanda lill-Ministru konċernat u staqsejtu jekk jistax iqegħdha fuq il-Mejda tal-Kamra, kien weġibni li ma jistax għax ma jeżistix.

Issa jekk minn dakinhar 'il hawn beda xi xogħol fuqu, ma nafx.

Jien illum ma ġejtx biex nagħmel statements politiċi; l-interess tiegħi huwa li l-ewwel nett inkun naf jekk meta sar dan ix-xogħol u meta se jitkompla dan ix-xogħol huwiex se jkun hemm assimilation ta' dawn id-diversi policy documents mhux biss biex jiġi evitat l-overlap imma anzi biex ma jkunx hemm affarijiet li jmorru at a different tangent.

It-tieni net, għalkemm napprezza dak li qal il-Ministru u l-uffiċjali tiegħu li hawnhekk qegħdin nitkellmu fuq objectives iktar milli a detailed strategy, jien segwejt dak li kien hemm fil-media.

To be fair, il-Ministru qal li f'din il-laqgħa jew f'laqgħa oħra se tagħtuna xi ħjiel tal-feedback li kellkom mill-pubbliku jew constituted bodies jew whatever.

Jien jinteressani ħafna l-feedback li kien hemm kemm mis-civil society, għax il-quality of life teffettwa lil kulħadd, anke mill-istakeholders.

U l-interess jew ir-rispons tal-istakeholders mill-corproate sector nagħtih importanza daqskemm nagħti r-rispons tal-NGOs.

Qed ngħid dan għax l-ebda gvern ma jista' jimxi waħdu f'tip ta' programm jew pjan bħal dan.

Eżaminajt ukoll il-kritika li kien hemm fil-gazzetti għax m'attendejtx consultation meetings, u jidher – m'iniex qed ngħidha b'mod kritiku imma qed nibbaża ruħi fuq dak li qrajt fil-gazzetti – li filwaqt li l-environmental policy kien hemm a series of items – li forsi anke jien politikament sejjaħtilhom wishlists – li are difficult to fault in principle because they are guided by EU best practice.

F'dan il-każ jidher, li għalkemm bi kriterji differenti, kemm nies li huma pro-environment – u se nsemmih għax qrajt artiklu tiegħu, Martin Scicluna – kemm il-Malta Developers' Association (MDA) u, jekk m'iniex sejjer żball, tikkoreġuni intom għax tliet periti, anke xi periti, esprimew ċerti riżervi.

Jiġifieri għalkemm l-argumenti huma differenti qishom ilkoll kemm huma għandhom one common reaction; iħossu li hemm too many grey areas.

Veru, nerġa' ngħid li qed nitkellmu fuq objectives u m'aħniex qed nitkellmu fuq pjan dettaljat u allura forsi jkun hawn min jistaqsini fejn se nipprova nasal.

Il-punt tiegħi huwa dan, jekk qed nifhem sew – u naħseb li qed nifhmu għax huwa ċar – fl-iskeda ta' kif se jiżviluppaw l-affarijiet qed jintqal li by the end of the second quarter at the latest, se jsiru meetings mal-ministeri to finalise the draft policies.

Veru li wara li ssir l-SEA se jkun hemm public consultation mill-ġdid u ssir ir-revision, imma jien xtaqt li, minn dimensjoni purament parlamentari – ma nafx il-kollegi tiegħi x'jaħsbu għax ma ddiskutejtha ma' ħadd lanqas mal-kollega tiegħi l-Onor.

Charles Buhagiar li niġu mill-istess grupp parlamentari – forsi jkun opportun li wara li tagħtuna ħjiel tat-tip ta' feedback li kien hemm mir-respondents, kienu kemm kienu u kienu x'kienu, jekk jaqblu l-kollegi tiegħi għax din hija iktar issue parlamentari li qed nissuġġerixxi, 'il hinn mill-kummenti u l-feedback li tawkom il-korpi kostitwiti jew individual stakeholders jew corporate stakeholders jew NGOs, forsi dan il-Kumitat … Hawnhekk qed nitkellmu fuq xi ħaġa li se tissostitwixxi l-istructure plan, jiġifieri ddum ħames snin, 10 snin jew 40 sena, m'aħniex qed nitkellmu fuq xi ħaġa ad hoc li għandha expiry date ta' sentejn imma it is something which is going to impact on the quality of life, society, industries like the construction industry in a very holistic way.

Jien kont qed ngħid jekk ikunx forsi opportun li mingħajr ma nagħmlu xi maratona ta' laqgħat – dan mhuwiex il-Public Accounts Committee fejn isir il-grilling jew jittellgħu star witnesses li ma jispiċċaw qatt u żgur mhijiex l-intenzjoni tiegħi li nissuġġeriha – u dejjem jekk ikun hawn il-qbil tal-Membri l-oħra tal-Kumitat, beyond today's meeting or any follow up meeting li nistgħu nagħmlu għal-laqgħa tal-lum, ikun hemm speċi ta' hearings, call them what you like, fejn ċerti nies li ħadu interess fis-suġġett – ma nafx kemm kien hemm respondents u ma nafx jekk kienx hemm overlaps jew contrasting views – fejn għallinqas tgħid li jekk għandek four different sectoral approaches, wieħed forsi tal-construction side, l-ieħor l-environmental side, l-ieħor civil society side, l-oħra the NGOs, l-oħrajn the professional bodies, tkun smajt the four contrasting views.

U din qed ngħidha mhux biex noqogħdu sempliċement nagħmlu eżerċizzju biex inperrċu l-affarijiet just for its own sake.

Jien naħseb li dak li jintqal f'memo, anke jekk ikunu well written – u naħseb li rċevejtu memos –… Jien qrajt artiklu ta' Dr. Martin Scicluna – u l-artikli tiegħu dejjem ikunu tajbin anke jekk ma taqbilx magħhom – għalkemm ma nafx jekk bagħatx memos għax ma tkellimniex u jidhirli li l-MDA ukoll għamlu memo fejn għalkemm mhux bilfors naqbel ma' kulma qalu, fih argumenti loġiċi ħafna.

Jien xtaqt nissuġġerixxi li jekk ikun opportun, mingħajr ma nagħmlu maratoni li ma jispiċċaw qatt, b'modus operandi li jista' jissuġġerixxi ċ-Chairman ħalli ma jkun hemm xejn cumbersome u nagħmlu xi ħaġa counterproductive li tkun just long winded u ma twassal imkien, ikun hemm one or two sittings, mhux xi ħaġa endless, li fihom ikollna ċans nisimgħu u forsi anke nagħmlu domandi, għax inutli li jkun hemm xi ħadd… Pereżempju, wieħed mill-kummenti ta' Martin Scicluna li rajt fil-media kien li l-flaw prinċipali tad-dokument huwa li jidentifika x'ħadem ħażin taħt il-pjan ta' struttura iżda ma jintqal xejn dwar kif dak propost, jekk jitħalla kif inhu, se jitħaddem fil-prattika.

Issa jien naħseb li din hija issue li tikkonċerna l-istakeholders kollha from whatever perspective iħarsu lejha.

Tgħidli: Mhumiex kapaċi jagħmluha f'memo?

Iva, imma naħseb li jekk ikun hemm ftit exchanges bejnietna biex nifhmu aħjar x'qed jifhmu huma u x'inhuma l-concerns tagħhom, naħseb nistgħu naslu iktar biex ikollna pjan li mhux biss ikun maqbul mill-Kabinet u approvat mill-Parlament – għax ħafna drabi, hemm min hemm fil-gvern, jgħaddu legislations li the man in the street lanqas ikun jaf bihom – .… Din tfakkarni f'tal-building regulations, ma jien qed ngħidha b'diżrispett lejn ħadd, għaddew regulations, inkorporajna l-legislation tal-EU, kien hemm respondents bħala assessors kważi iktar milli l-Gvern innfisu u n-nies saru jafu bihom meta marru għand l-HSBC u staqsewhom għall-building energy efficiency certificate.

Jien qaluli li kien hemm ċerti każi fejn kien hemm periti li ma kenux jafu bihom dawn iċ-ċertifikati.

Hawnhekk qegħdin nitkellmu fuq item speċifiku, aħseb u ara għandek xi ħaġa komprensiva bħal din li tibda mill-bio diversità sa climate change, sal-construction sector.

Jien naħseb li billi sempliċement ngħaddu – u issa qed nitkellem mill-perspettiva parlamentari and it’s not fair li nindirizza lill-uffiċjali bħala tekniċi imma aktar aħjar li nindirizza lill-Ministru fil-vesti tiegħu ta’ eżekuttiv u parlamentari – …

Biex nikkonkludi, il-punt tiegħi huwa li għalkemm il-proċess kif issuġġerit on paper huwa proċess demokratiku, nemmen li ma nkunux qegħdin nilħqu l-iskop ta' dan l-eżerċizzju kollu, kemm jekk naqblu mal-final version u anke jekk ma naqblux miegħu, li jkollna l-policy formulation stage – m'iniex qed ngħid li dawn jiġu bypassed imma qed ngħid in-betweens – jiltaqgħu l-ministeri to finalise the draft policy, l-SEA, imbagħad ikun hemm consultation document, cabinet approval, imbagħad forsi tgħaddi minn dan il-Kumitat u nerġgħu niġu għall-Parlament innifsu.

Jien naħseb li xorta se jkun hemm ċerta lakuna.

Tgħidli, mhux se jkun hemm il-consultation process wara li titlesta l-SEA?

Iva, napprezzaw, però naħseb li from a purely parliamentary dimension naħseb li l-funzjoni li jista' jkollu dan il-Kumitat tiġi xi ftit devalued jekk ma nikkonsidrawx dan is-suġġeriment.

MARIO DE MARCO: Napprezza l-kumment tal-Onor.

Jien ovvjament ma nixtieqx nindaħal fl-operazzjoni tal-Kumitat għax m'iniex Membru tal-Kumitat għalkemm qed nattendi din il-laqgħa tal-Kumitat.

Il-proċess ta' konsultazzjoni min-naħa tagħna fit-tħejjija tad-dokument qed isir u se jkompli jsir.

Sar ukoll waqt li kienu qed jitħejjew l-objectives, u se jkomplu jsiru waqt it-tfassil tal-policies.

L-idea tagħna mhijiex li we go to public consultation biss meta jkollna l-pjan jew l-abbozz tal-pjan lest, jiġifieri anke waqt li għaddejjin bit-tfassil ta' dan il-pjan se nkunu qed nagħmlu konsultazzjonijiet u laqgħat mal-ministeri kif ukoll mal-istakeholders.

Dan huwa l-mod kif ħdimna wkoll fl-NEP.

L-idea hi li we try to emulate dak il-mudell għax kellna suċċess bih.

Ma nafx jekk Dr. Mangion xtaqitx iżid xi ħaġa f'dan ir-rigward.

L-AVUKAT MARIE LOUISE MANGION: Li qed naħsbu wkoll huwa kif nikkomunikaw ma' stakeholders.

THE CHAIRMAN: Ħalli neħodha ftit at a tangent din.

Waħda mill-preokkupazzjonijiet tiegħi huwa li l-involviment tal-istakeholder mhux bħala consultation imma bħala major player fit-tħaddim ta' dan il-pjan mhuwiex hemm.

Aħna wżajna dejjem l-istess riċetta tas-soltu ta' consultation, konsultazzjoni pubblika, white paper, nikkonsultaw u nerġgħu mmorru lura, però suppost fi spatial plan, l-istakeholder ikun owner daqs il-Gvern.

Minkejja dan, mhuwiex qed isir hekk hawnhekk.

Dan għadu wisq jidher bħala dokument li huwa tal-Gvern.

L-istakeholders huma major players jiġifieri suppost ikollok fora ta' implementers fejn il-private sector huwa player daqs il-Gvern.

Dan il-mod kif ultimately se jkun delivered kważi l-forma mentis li taqra between the lines hija li se tkun delivery bħalma dejjem kellna.

Nistgħu nitolbu stakeholders biex ikollna l-view tagħhom, però kważi l-iktar consultation rilevanti mas-settur privat hemm barra, irridu niddefinixxu liema parti tas-settur privat, huwa kif jixtieq ikun parteċipi fid-delivery.

MARIO DE MARCO: Consultation qed issir u qed issir b'mod vast u nixtieqkom tapprezzaw...

MARIO DE MARCO: Huwa f'livelli differenti.

Ħalli nibdew bħala reaction tal-public consultation.

Jien napprezza jekk inħallu lil Michelle u lil Joe jikkonkludu l-preżentazzjoni tagħhom għax, to be fair, għadna fil-bidu tal-objectives jiġifieri lanqas tajnihom il-possibilità li jagħtuna l-presentation fuq l-objectives, għadna lanqas bdejna nidħlu …

Buhagiar jixtieq jagħmel mistoqsija mbagħad jistgħu jkomplu.

MARIO DE MARCO: Kollox sew, imma kemm ngħid punt fuq dak li semma l-Onor.

Brincat dwar ir-reazzjonijiet.

To be fair – u dan joħroġ mill-feedback tal-public consultations li kellna u kien hemm diversi – il-feedback kien pożittiv ħafna.

Il-problema hija li xi drabi huwa dak li ma jaqbilx li jikteb, mhux dak li jaqbel.

Martin Scicluna kiteb, fair enough, u jien nirrispetta l-opinjoni tiegħu, and his concern kien li dan il-pjan ma jeħux biżżejjed into consideration l-issue tal-over development.

Minn fejn ġej Martin Scicluna, nista' nifhem dan il-concern però jekk kelli nwieġeb għal din il-kritika ngħid li l-pjan innifsu jieħu into consideration l-issue tal-over development għax fil-fatt, parti minn dan il-pjan jitkellem dwar, pereżempju, l-istudju li kien sar tal-housing units meħtieġa bejn is-sena 2000 sas-sena 2020.

Jekk m'iniex sejjer żball dak l-istudju kien qal li hemm bżonn ta' madwar 43,000 units for residential purposes u jitkellem ukoll dwar il-fatt li bejn is-sena 2000 u s-sena 2010 kienu diġà ġew approvati madwar 3,000 housing units.

Fil-fatt, jidħol f'affarijiet oħrajn anke mill-aspett ta' bżonn ta' spazju industrijali, l-istudju li sar dwar x'inhu bżonnjuż, uffiċini, kemm ġew approvati u din kienet ukoll waħda mir-raġunijiet għaliex waħda mill-parametri hawnhekk hija ċara li m'aħniex nitkellmu fuq estenzjoni ta' żoni ta' żvilupp.

Dħalna wkoll fis-sequential approach tal-Gvern which is to lead by example li l-ewwel tibda bil-proposta tar-reuse, jekk ma tistax bir-reuse tmur għal redevolpment u jekk ma tistax bir-redevelopment tmur għal żvilupp fuq vacant property, preċiżament minħabba din il-preokkupazzjoni ta' Martin Scicluna li hija wkoll preokkupazzjoni tagħna.

Jekk inħarsu lejn il-kritika li saret mill-MDA naraw li hija differenti.

Dawn qed jgħidu li saret din ir-riferenza hawnhekk fuq kemm kien hemm bżonn housing units, kemm ġew approvati permessi eċċ. però they are questioning the opposite ta' Martin Scicluna.

Dawn qed jistaqsu jekk huwiex qed isir studju dwar il-vacant property li dejjem tissemma … (Interruzzjonijiet) But totally opposite concerns għax tal-MDA hija dwar kemm mill-vacant property hija verament vacant u kemm mill-permessi li ġew granted ta' 53,000 li jissemmew f'dan ir-rapport fil-fatt ġew żviluppati.

Anke mal-Kamra tal-Periti kien hemm laqgħa u li marret ukoll b'mod pożittiv, però I'm not saying this in a defensive approach kull wieħed minnhom għamel punti validi, which were also taken note of.

LEO BRINCAT: Jien is-suġġeriment li għamilt għamiltu proprju biex ikun hemm dak li semma ċ-chairman, a definition of their roles mhux sempliċement biex joqogħdu jerġgħu they recycle dak li kitbu fil-gazzetti.

THE CHAIRMAN: L-Onor.

CHARLES BUHAGIAR: Jien naħseb li qegħdin inħalltu l-objective mal-policies.

L-objectives huma long term u ma nistax nara għaliex ma jistgħux ikunu on a span of 20 years kif issuġġerixxa proprju ċ-chairman.

L-oġġettivi jibqgħu l-oġġettivi filwaqt li l-policies jitbiddlu skont iċ-ċirkostanzi.

It will take years and years biex inti mhux twaqqafha biss imma anke tirriversjaha għax twaqqafha mhux biżżejjed.

Jiġifieri li ngħidu li nagħmlu pjan bħall-iSPED għal seba' snin għalija ma jagħmilx sens.

Jiena ngħid li għandna jkollna objectives long term, imbagħad ħalli l-policies we adopt them and revise them kull tant snin għax jinbidlu ċ-ċirkostanzi.

Jiġifieri I tend to agree li t-timeframe li qed nitkellmu fuqu huwa qasir wisq f'dan il-każ.

THE CHAIRMAN: Tistgħu forsi tagħtuna r-risposti dwar dawn l-issues the tqajmu qabel ma tkomplu bil-presentation.

IS-SUR JOE GAUCI: Kif spjegajna qabel, aħna ħarisna lejn is-sena 2020 kemm minħabba l-fatt li l-policies tal-Gvern li ovvjament qegħdin jinfluwixxu fuq dan il-pjan huma sas-sena 2020 u allura bħala milestone ħarisna lejn din is-sena, imma ovvjament napprezzaw li hemmhekk it is just a milestone, jiġifieri veru li t-timeframe tiegħu huwa seba' snin, imma what they are trying to achieve is not achievable in seven years, it is just a transition period over which things will start to work.

Jiġifieri meta tiġi biex tagħmel review tal-pjan tista' tgħid li pereżempju għar-rigward tal-policy tal-business hubs għadda ftit żmien wisq biex wieħed jara ġietx implimentata jew le.

Wieħed jista' jara wkoll jekk kienx hemm inizjattivi u inċentivi li m'humiex tal-ippjanar – u hawnhekk hija l-isfida l-oħra li hija ċ-change in mind sets għax aħna mdorrijin b'land use as a sectoral policy u issa qed nibdew naraw a spatial plan li għandu bżonn dimensjoni leġislattiva fiskali biex wieħed ikun vera jista' jimplimenta dawn il-policies.

Jiġifieri l-mind set ta' kif aħna naħdmu bħala pajjiż, jiġifieri li l-aspett settorali rridu nħalluh u issa nippruvaw nintegraw l-affarijiet flimkien.

CHARLES BUHAGIAR: Imma ma naħsibx li hi idea tajba li għax il-policies tal-gvern forsi huma marbutin mas-sena 2020, l-oġġettivi jew il-pjan norbtuhom ma' din is-sena wkoll.

Naħseb li l-pjan irid ikun ħafna iktar twil.

Punt ieħor huwa li l-objectives, jekk jista' jkun, fil-kwestjoni tal-ownership irid ikun hemm consensus minn kulħadd fuqhom għax inkella jgħaddi ż-żmien u min jgħid mod u min jgħid ieħor u jispiċċaw jinbidlu.

Jekk mhux se jkun hemm consensus nazzjonali fuq l-objectives, naħseb lanqas se naslu.

THE CHAIRMAN: OK, point taken u tistgħu tkomplu bil-presentation.

MICHELLE BORG: Mela mmorru issa għar-rural area li aħna qegħdin narawha bħala xorta għadha under pressure minn żvilupp li huwa iktar ta' natura urbana allura qisu qed inaqqi mid-distinctiveness tagħha.

L-enfasi tar-rural area għandha distinct rural landscape, hija area fejn il-prime use huwa agriculture u recreation, kollha flimkien they are also an asset anke għat-turiżmu u fl-istess ħin hija l-area fejn għandna l-iktar natural resources mhux biss iġġib il-bio-diversità nnifisha imma anke l-ilma, il-ħamrija eċċ.

Hemm imbagħad l-issue ta' fejn sejra l-agrikoltura nnifisha.

Mela trid tgħin lis-settur agrikolu imma b'element ta' diversifikazzjoni ħalli r-raħħal ikun jista' jkompli jiffjorixxi.

Fl-istess ħin għandek element ieħor ta' intensification biex inti tkun economically viable, imbagħad ikollok il-konflitti bħal landscape, impatti ta' pollution fil-ground water eċċ. L-istorja tagħna ħallietilna wirt kulturali ta' bini storiku anke fir-rural areas tagħna u sibna li anke sal-ġurnata tal-lum jista' jkun li dan il-wirt ġie effettwat, jew minn abbandun għax forsi hemm restrictions ta' x'potential after use jista' jkollok għax inti billi tagħmel rehabilitation imbagħad ma tużahx se jerġa' jaqa' fi stat ta' abbandun, jew inkella jkollok redevelopment li mhux kompatibbli.

U wkoll, għalkemm iż-żona rurali, kif għidna hija importanti għar-recreation, jista' jkun li meta jkollok aċċess mhux immaniġġjat, jista' joħloqlok anke problemi f'żoni li huma aktar sensittivi minn aspett ambjentali.

Issa ħalli naraw x'qed jgħidu l-objectives.

Dawn qed jgħidu li as a prime user, l-agrikoltura għandha tiġi mħarsa u anke nippromwovu d-diversification għas-settur.

Fl-istess ħin irridu ngħinu biex ikun hemm aktar efficient use għar-resources.

Dan anke pereżempju fejn qed ngħidu li fl-agrikoltura ngħinu biex ikun hemm waste management facilities u anke uptake ta' renewable energy infrastructure.

Iridu jiġu wkoll riabilitati d-degraded natural environment u rridu wkoll nissalvagwardjaw il-cultural natural heritage fil-qafas tal-landscape.

In terms ta' daqs, il-gżejjer Maltin huma dawk li huma u hemm ċertu żvilupp li huwa bżonnjuż għall-pajjiż li bin-natura tiegħu ma jistax jitpoġġa f'żoni urbani fejn hemm is-settlements, jekk humiex waste management facilities jew utilities oħrajn.

Aħna nirrikonoxxu li jekk dawn ma jistgħux jiġu akkomodati within the development boundaries iridu jmorru outside the development boundaries allura qed nagħtu direzzjoni ta' kif dan jista' jsir.

Allura l-objective dejjem huwa li dan it-tip ta' żvilupp ikun f'qafas ta' politika tal-Gvern u anke qed nirrikonoxxu li jista' jkollok incompatible development fejn alternattivi oħrajn mhumiex possibbli.

Fl-istess ħin irridu nipproteġu u nħarsu r-rural recreational resources.

Għal dak li jirrigwarda x-xtut u l-baħar nafu li bħala gżejjer niddependu ħafna ...

THE CHAIRMAN: Jirriżultali minn x'imkien li suppost kellha ssir marine spatial plan imbagħad irriżulta li l-marine spatial plan qed taddottaw waħda li diġà teżisti.

Qiegħed ngħid sew jew le?

MICHELLE BORG: Le, il-marine area ...

THE CHAIRMAN: Però jeżisti marine spatial plan.

MICHELLE BORG: Le, marine spatial plan ma jeżistix.

Li teżisti l-fisheries conservation management zone li Malta kienet ilha li ddikjaratha fis-sebgħinijiet biex tħares is-site sa 25 nautical miles mill-base line, u wkoll ġiet addottata fl-EU regulation.

Sal-ġurnata tal-lum maritime spatial plan m'għandniex, però jeżistu coastal policies li jikkontrollaw l-iżvilupp sa 12 nautical miles qishom the first steps għal maritime spatial plan.

Fil-fatt għalhekk naraw li hemm konflitti fl-areas li huma low lying għax hemmhekk fejn għandek l-aċċessibilità għall-baħar, kemm jekk se tagħmel sewage treatment plants, kemm jekk se tagħmel reverse osmosis plants u anke jekk se tagħmel recreation, kulħadd imur fejn għandek l-aċċessibilità faċli għall-ilma.

We need to safeguard existing traditional marine uses li dawn ukoll jista' jkun li jikbru jew jiddiversifikaw fejn għandek il-fisheries jiddiversifika f'akwakultura.

Hemm ukoll fil-perjodu li qegħdin fih u anke fil-futur, id-domanda għal żvilupp ieħor fil-baħar li huwa relattivament ġdid għall-gżejjer Maltin li huwa marbut ma' renewable energy.

Fl-istess ħin, għalkemm it-territorju marittimu huwa kbir, xorta għandna l-obbligi li rridu nħarsu r-riżorsi naturali, l-ambjent innifsu, kemm mill-pollution u anke mill-maritime activities.

Public access fuq il-kosta hija importanti ħafna u qegħdin naraw li hija threatened.

Issa ġej is-sajf, kulħadd jagħmel il-barbecues u iktar ma jkollok żvilupp qed jieħu partijiet mix-xtut inqas se jkollok locations fejn il-pubbliku jista' jirrikrea ruħu.

X'qed ngħidu f'dawn l-objectives?

Qed ngħidu li għandu jkun hemm qafas ta' ppjanar għax-xtut u anke għall-baħar.

Nibnu fuq dak li bnejna.

Il-prinċipji ta' maritime spatial planning anke fl-EU huma prinċipji li jekk teħodhom u tqabbilhom ma' tal- coastal zone management tara li huma kważi l-istess, jiġifieri qed nibnu fuq dak li għandna.

Din il-planning framework qiegħda biex tpoġġi kollox f'kuntest wieħed mhux għandek pjan fejn jista' jsir sajd għalih u l-akwakultura għaliha eċċ. Għandna wkoll numru ta' oġġettivi marbutin ma' infrastruttura ta' enerġija, jekk hijiex energy infrastructure jew fuel storage jew inkella renewables.

Kollox marbut ma' port facilities jew inkella teknoloġiji ġodda fil-baħar.

Is-settur tas-sajd għandna nissalvagwardjawh, sajd sostenibbli u anke akwakultura sostenibbli.

L-implimentazzjoni tal-Marine Directive.

Din hija direttiva li hija l-environmental pillar tal-EU Integrated Maritime Policy allura qed tgħinek tagħraf x'inhuma l-limits of sustainability in terms ta' uses tal-marine environment ukoll.

U ovvjament nissalvagwardjaw u nħarsu r-recreational resources.

Għal dak li jirrigwarda Għawdex hemm l-issue tad-double insularity u dak li jinħass Malta kważi jinħass id-doppju hemmhekk u l-ismall land area tiegħu stess tagħti sfida ikbar in terms tal-economic potential u allura sfida ikbar tisfidak biex tara x'options tista' tagħmel.

Il-fragmented farmland teżisti f'Malta u f'Għawdex tinħass iktar li tillimita agriculture opportunities.

Dawn huma issues li ħarġu mid-dokumenti rilevanti in terms ta' eco-Gozo u anke mid-diskussjonijiet mal-Ministeru nnifsu.

Qed ngħidu wkoll li l-over exploitation tan-natural resources threaten Gozo's distinctiveness.

Għalkemm in-Northwest ta' Malta huwa wkoll rurali, il-kuntest ta' Għawdex huwa totalment differenti min-Northwest.

Fejn jidħlu l-objectives, all the strategic objectives japplikaw għal Għawdex, però mbagħad hemm elementi ta' fejn jista' jkun hemm iktar finetuning għar-reġjun.

Niġu issa għal dak li ħareġ mill-public consultation.

Għall-public consultation kien hemm media comments, dedicated websites u dedicated e-mail address biex il-pubbliku in ġenerali, min irid jaqra d-dokument u jagħtina l-feedback tiegħu, però actively we used existing fora, anke pereżempju li għandha l-MEPA, mal-ENGOs, mal-MDA, mal-Kamra tal-Periti.

Through l-meetings mal-MDA – u kellna aktar minn wieħed – kellna meeting mal-Building Industry Consultative Council (BICC).

Kellna wkoll meetings maċ-Chamber of Commerce, imbagħad stedinna entitajiet oħrajn.

Ta' min jgħid li mhux kulħadd seta' jattendi u mhux kulħadd attenda.

Dik tqajmet u d-dokument innifsu wkoll irrikonoxxiha.

Intalab ukoll li l-objectives ikunu forsi iktar b'saħħithom fir-reverse, past trends u mhux minn mindu jiġi fis-seħħ id-dokument 'il quddiem.

Imbagħad daħlu mill-ewwel fuq kif se jiġu mplimentati u l-aktar li nteressahom huwa kif se jiġu engaged in terms ta' kif se jiġu fformolati l-policies.

Talbu policies li huma diretti, ċari; x'jista' jsir u x'ma jistax isir.

Talbuna policies li huma flexible li xorta jħalluhom jagħmlu ċerti affarijiet to encourage economical activities.

Jiġifieri l-polarities kienu varji.

Kien hemm min ikkummenta li għandek tagħmel staggering tad-development permits sakemm mhux anke kwazi moratorium; tgħid 1,000 permess għal dwelling permits fis-sena.

Kien interessanti wkoll li pereżempju kien hemm min ħass li forsi ż-żmien biex jiġi fformolat il-pjan mhuwiex biżżejjed biex ikun hemm l-engagement totali tagħhom.

Kien hemm min offra l-ħin tiegħu biex jiġi mat-team u joqgħod jikteb il-policy, imma kif għedna, il-pjan irid jirrifletti mhux biss settur wieħed jew ċerti setturi, imma s-setturi kollha u l-pubbliku in ġenerali quddiem l-objectives tal-pajjiż innifsu.

Allura l-isfida li għandna hawnhekk u li tqajmet diġà f'din il-laqgħa hija kif se nagħmlu l-engagement sew.

Ma nistgħux nagħmlu public consultation, titfa' d-dokument u tieħu l-feedback, irridu nkunu iktar proactive, irridu mmorru għand in-nies in terms tas-setturi u mhux ngħidulhom li dan huwa d-dokument, għidulna x'taħsbu, imma ngħidulhom li dan huwa dak li qed naħsbu li jista' jsir u nitolbuhom jgħidulna x'opinjonijiet għandhom.

Jiġifieri l-final document li se jitla' għall-approval se jkun jirrifletti l-qafas nazzjonali jew il-pożizzjonijiet nazzjonali.

Hija sfida għalina wkoll.

Hawnhekk issa għandna żewġ slides biex nagħtu togħma ta' kif jista' jkun li se nifformolaw il-policies.

Ħadna pereżempju l-policy li nżidu l-urban green open spaces li anke toħroġ mill-NEP.

It-togħma hija ta' speċi kif se norbtu l-environmental mas-socio-economic fiha.

Kif qed naraw l-urban green spaces aħna, x'funzjoni għandhom u mhux sempliċement bħala recreational space, jista' jkollok żoni li jgħinu anke l-istrateġija ta' biodiversità at a national level għax jistgħu jkunu lungs ukoll għall-biodiversità.

Jista' jkun hemm areas, mhux kullimkien imma speċjalment fejn hemm flooding, li tista' tagħmel catchment.

Jiġifieri hawnhekk qed naraw kif nistgħu ndaħħlu l-idea ta' green infrastructure, the way we develop mhux just where.

U kif jista' jsir?

Forsi nipproponu li f'major development schemes ikun hemm minimum provision ta' urban open space li jkun ukoll green.

Il-greenery innifsu tal-green open spaces ibiddillek il-micro climate, jiġifieri tgħinek ukoll anke mil-lat li we are an ageing population u l-anzjani li jkunu jridu joħorġu barra mid-djar għax ma jridux jixegħlu l-air condition isibu areas fejn hemm shading u jkunu jistgħu jgħidu kelma flimkien.

Rigward iż-żona marittima għalkemm għidna li sa 12 nautical mile hija l-kosta, nirrikonoxxu li ħafna mill-pressures ġejjin fl-area close to the shoreline.

Il-Water Framework Directive (WFD) titolbok timmaniġja l-ilma tiegħek kostali up to a nautical mile mill-baseline u qed timmaniġja l-activities biex inti jkollok good ecological status.

Allura qed ngħidu li għandna naraw il-maritime coast up to a nautical mile x'sinerġiji nistgħu norbtu bejn l-ippjanar u l-obligations anke ambjentali u l-programme of measures li l-pajjiż għandu in terms ta' meeting id-WFD.

Fl-istess ħin qed nissalvagwardjaw dawk l-activities li diġà qegħdin hemm li bilfors iridu jkunu hemm, ma jistax ikollok reverse osmosis plant x'imkien ieħor jekk mhux fuq il-kosta, jew port jekk mhux fuq il-kosta, jew marina jekk mhux fuq il-kosta.

Fl-istess ħin qed indaħħlu l-element li fejn qiegħed fil-baħar inti trid tieħu l-kuntest ta' x'għandek faċċata in terms tat-terrestrial part.

Up to 12 nautical miles qed nagħtu direzzjoni li hawnhekk se nippromwovu aquaculture, renewable energy u anke opportunitajiet ta' R&D fejn nistgħu nippromwovuhom.

L-aħħar element tat-25 nautical miles l-iSPED ma tantx jista' jagħti daqshekk guidance għax spatial planning bħala liġi ma taħdimx 'il barra mit-12 nautical miles; barra mit-12 nautical miles taħt il-Law of the Sea kulma nistgħu nikkontrollaw huma activities marbutin ma' fisheries u s-seabed and subsoil u relatati magħhom allura l-environmental impacts.

Il-fatt li qed indaħħluhom f'dan il-pjan qed nitfgħuhom f'qafas u allura dak li qed jiġri anke sa 12 nautical miles jista' jkun jeffettwa dak li qed isir fuq barra wkoll.

Dawn huma l-ideat li qegħdin naħsbu fuqhom.

THE CHAIRMAN: L-Onor.

PHILIP MIFSUD: Nixtieq nibda bil-fatt li nnutajt li t-terminoloġija li sal-lum prattikament nużaw dik li hija within scheme u outside development zone (ODZ) qed iċċedi għal terminoloġija ġdida urban area, rural area, coastal area u naħseb li dik hija xi ħaġa pożittiva għaliex ħafna drabi l-fatt ta' ODZ xi nies jew entitajiet kienu kważi jabbużaw minnha għax jgħidu hawnhekk isimha magħha outside development zone meta fil-fatt rural area mhuwiex minnu li hija ODZ għax xi żvilupp jew tipi ta' żvilupp ikunu bilfors f'rural area.

Ma fhimtx imma għalfejn poġġejtu lil Għawdex qisu fl-istess livell ta' urban area, rural area u coastal marine area għaliex Għawdex għandu l-urban area, ir-rural area u l-coastal marine area allura naħseb li għandu jinqata' barra.

Naħseb li għandu jkun hemm section fuqu d-double insularity u li semmejt inti imma mhux fl-istess livell ta' dik it-terminoloġija li qed tintuża.

Ħalli issa nikkumenta ftit fuq residential areas.

Hawnhekk irrid ngħid li ma naqbilx ma' min għamel is-suġġeriment ta' capping għax hemm overriding issues oħra li jiddeterminaw x'tip ta' żvilupp isir jew kemm ikun hemm supply, għax is-supply and demand naħseb li huma issues li jiena personalment fl-aħħar xhur, biex ma ngħidx snin, esperjenzajthom għax kien hawn min kien qed jaħseb fuq żvilupp u għax induna li hawn supply forsi żamm lura jew bidel il-linja tal-ħsieb.

Imma anke minn żmien għal żmien nisimgħu, u anke hawnhekk tidħol, pereżempju l-issue ta' penthouses, semi-basements u building heights.

Qed tidħol ukoll il-kelma ta' overdevelopment u jingħataw raġunijiet ta' rifjut sempliċement għaliex jgħidu li dak ikun overdevelopment.

Jien se nagħmel punt li forsi huwa kontra l-linja li hawn f'dan id-dokument għax jien nemmen li irrispettivament minn ċerti deċiżjonijiet li ttieħdu fil-passat jekk kenux tajbin jew le, naħseb li qegħdin f'punt ta' no return in terms of building.

Ħalli nispjega lili nnifsi.

Jien naħseb li din hija r-reazzjoni ta' pressure li ġejja mir-residenti li ħafna drabi tista' tkun ġustifikata.

Nieħu pereżempju Ħ'Attard – jien inkun spiss hemmhekk – fejn issib toroq li għandek terraced houses li huma two floors uniformi imbagħad tibda minn żmien għal żmien tara telgħin developments ta' four to five floors; semi-basement, three floors u penthouse.

U jkun hemm reżistenza għalihom, biss jiena nibża' li jekk ikun hemm rethinking u dik il-height limitation tmur lura għal li kienet qabel, min illum qed jopponi għal dak id-development, għada pitgħada meta anke hu se jħoss il-bżonn tiegħu se jħoss li kien ippenalizzat darbtejn; ippenalizzat l-ewwel darba għax in-next door neighbour tiegħu għamel żvilupp u lilu għattielu x-xemx, id-dawl u sab appoġġ għoli ma nafx kemm-il sular maġenbu, u jerġa' jiġi penalizzat meta jiġi rifjutat lilu l-iżvilupp – inevitabilment kuħadd ikollu bżonn għax fl-aħħar mill-aħħar xi darba se jiġi biex ibigħ il-proprjetà u l-valur tagħha huwa marbut mal-potenzjal tagħha – u l-potenzjal tiegħu jkun naqas.

Dak huwa l-punt li ridt nagħmel fuq l-urban area.

Għar-rigward ta' rural area ħadt pjaċir immens nisma' ċerti prinċipji related ma' agriculture għax naħseb li dik hija l-linja ta' ħsieb li rridu nieħdu u li rrid ngħid hija differenti.

Ma fhimtx għalfejn pereżempju ma' agriculture ġiet inkluża r-recreation, ma nafx jekk itteħidx in consideration f'rural areas il-fatt li qed ikun hemm domanda ta' alternative energy generation u ma nafx x'pożizzjoni se tittieħed fuqha.

Ma nafx ukoll jekk kenitx slip jew le fejn f'instance minnhom semmejtu "development zone" vis-à-vis urban area għax kif għedt fil-bidu, dan id-dokument ma jagħmilx riferenza għal development zone imma qed jirriferi għal urban jew rural areas – xi ħaġa li naqbel magħha – imbagħad f'punt minnhom sibt riferenza għaliha.

Prattikament dawk huma l-punti li ridt nagħmel.

THE CHAIRMAN: L-Onor.

CHARLES BUHAGIAR: L-ewwel nett irrid ngħid li ma naqbilx mal-Onor.

Mifsud dwar Ħ'Attard.

Jien noqgħod Ħ'Attard u naħseb li l-MEPA rnexxielha tirvinalna Ħ'Attard, imma mhux fuq hekk ridt nitkellem.

Xtaqt nistaqsi x'kien il-proċess li permezz tiegħu sar dan il-pjan.

Jekk qed tkellmuna fuq l-agrikoltura, intom mortu għand l-agrikoltura, staqsejtuhom x'inhuma l-pjanijiet tagħhom għall-20 sena li ġejjin, huma qalulkom l-ideat tagħhom and you took them on board u daħħaltuhom fil-pjan, jew the other way round?

Ħsibtu intom kif għandha tiżviluppa l-agrikoltura u mortu għandhom bl-ideat tagħkom?

MICHELLE BORG: Din hija marbuta anke mal-common agricultural policy fejn l-agrikoltura hija kkunsidrata bħala parti mir-rural development, jiġifieri mhux bħala a sectoral approach.

Aħna tkellimna magħhom, qalulna x'miri għandhom u x'jixtiequ għad-diversification tal-agrikoltura, diversification anke marbuta ma' faċilitajiet relatati ma' turiżmu.

Huma jridu li l-agrikoltura tibqa' ħajja anke ekonomikament, mhux tinbidel jew tintilef.

Għal dak li jirrigwarda r-renewable energy mal-farm building dik ħarġet mingħandna ...

CHARLES BUHAGIAR: Jien li qed ngħid nistaqsi huwa jekk mortux intom fil-ministeri tistaqsuhom x'inhuma l-policies tagħhom għall-futur and you took those on board imbagħad … ?

(Interruzzjonijiet) Jien nixtieq inkun naf minn fejn ġiet l-affari jekk hux mingħandhom jew mingħandkom.

U qed nistaqsi dan għax waħda mill-affarijiet li wieħed irid jirrealizza fejn jirrigwarda l-agrikoltura hija li għalkemm huwa tajjeb li l-agrikoltura nitkellmu fuqha bil-mod li qed nitkellmu, fir-realtà din qed tonqos f'pajjiżna u l-full time farmers qed jonqsu u allura rridu nagħmluha possibbli li l-part-time farmers joperaw.

Kif inhuma llum il-policies tal-MEPA huwa diffiċli ħafna biex jopera part-time farmer u jekk l-agrikoltura tmur lura se jkollha effett ambjentali qawwi ħafna għax ikollna l-iżdingar fir-raba' tagħna, jiġifieri definitely rridu nħarsu lejha b'dan il-mod.

Dwar il-kwestjoni tal-land fragmentation, naħseb li kulħadd jaqbel li m'għandux ikun hemm land fragmentation imma jrid ikun hemm liġi fil-pajjiż.

Barra minn Malta hemm il-liġijiet kontra l-land fragmentation.

Din ma toħroġx mill-MEPA imma toħroġ minn liġi li trid issir fil-Parlament li ma tippermettix land fragmentation lanqas fil-wirt.

Jiġifieri dawn huma affarijiet li rridu nħarsu lejhom u ma nafx jekk intom dħaltux f'dawn l-issues.

(Interruzzjonijiet) Imma l-liġi sal-lum tippermettih dan; m'hemm xejn fil-liġi tagħna li tgħidlek li ma tistax taqsam għalqa.

MICHELLE BORG: Bħala proċess min-naħa tagħna rajna l-affarijiet u anke x'hemm bħala policy directions u anke x'issues hemm fiż-żoni rurali.

Tkellimna mal-Ministeru u mad-Dipartiment konċernat u dak li hemm miktub huwa hybrid tat-tnejn għax sa ċertu punt, anke fid-diskussjonijiet li kellna magħhom, aħna kellna l-vantaġġ li konna diġà bdejna nisimgħu setturi u ministeri oħrajn u allura bdejna naraw links li jistgħu jitteppjaw huma wkoll.

CHARLES BUHAGIAR: Fil-fatt dan huwa li kont qed nipprova ngħid.

Ladarba tistabbilixxi fejn iridu jmorru s-setturi kollha, imbagħad issib bilanċ fil-planning tiegħek biex takkomoda lil kulħadd b'xi mod jew ieħor.

Naħseb l-eżerċizzju hemm irid iwassalna.

MICHELLE BORG: U għal dak li jirrigwarda l-land fragmentation, mill-meetings li kellna, anke minn public consultation, bdejna nirrealizzaw li ħafna mill-issues ma jirrigwardjawx a planning policy li tista' tagħmel jew a development application imma huma operations oħrajn.

Fil-fatt anke bdejna naraw jekk huma relatati ma' funding xi strumenti jeżistu li nistgħu nitteppjaw EU funds tkun tista' anke tiffaċilita large scale projects, fejn jidħlu anke affarijiet ta' ownership u land consolidation, jiġifieri extra support li nistgħu nitteppjaw wara li nkunu rajna kollox f'daqqa u x'potenzjal jista' jkun hemm.

THE CHAIRMAN: Meta taħsbu li jkollna l-implementation plan bħala dokument?

MICHELLE BORG: Iċ-challenge tal-implementation ukoll hija mhux sempliċement … One issue li kien hemm anke fl-structure plan huwa t-timing.

Meta ħareġ l-istructure plan kien hemm 20 year period u t-tendenza kienet li ma kienx hemm phasing.

Issa li qed nippruvaw naraw huwa anke kif se nifformulaw il-policies, norbtuhom anke ma' policies oħrajn li huma marbutin ma' targets u ma' timeframes jew phasings, li inti stess bħala policy tkun qed tgħidlek mela "din" bilfors trid issir sa 2016, imbagħad aħna stess irridu naraw liema huma l-key priority areas.

THE CHAIRMAN: L-implementation plan irid jitla' Kabinett ukoll?

IS-SUR JOE GAUCI: Iva, għax se jkun parti mill-pjan.

THE CHAIRMAN: Tistgħu issa, jekk jogħġobkom, tindirizzaw il-mistoqsijiet tal-Onor.

Jien naħseb li kien qed jispera li din in-nomenklatura ġdida se tagħti aktar opportunità għal ċertu użu fl-outside development area!

PHILIP MIFSUD: Jien kien idejjaqni l-fatt li anke meta jkun hemm żvilupp li fl-opinjoni ġenerali, biex ma ngħidx tiegħi, huwa ġustifikat li se jsir f'dik iż-żona li llum imsejħa barra miż-żona tal-iżvilupp, anzi forsi iktar minn ġustifkat ma jistax isir f'post ieħor, kien hawn min jabbuża minn dak it-terminu u jgħid li this is an ODZ.

THE CHAIRMAN: Ħalli nikwalifika ftit din il-mistoqsija.

Il-liġi tal-MEPA titkellem ħafna b'mod kategoriku fuq ODZ.

Jekk f'daqqa waħda se naddottaw nomenklatura ġidida, kważi, l-konsegwenza hija li trid tinbidel il-liġi tal-MEPA.

Illum lanqas tista' tissanzjona xi ħaġa li qed tagħmel f'ODZ.

Jiġifieri daqshekk hija kategorika l-liġi.

IS-SUR JOE GAUCI: Jekk forsi nistgħu nispjegaw l-ideat tagħna għar-rural area.

L-Onor.

Mifsud qal li aħna semmejna agriculture u recreational.

Aħna nħossu li dawk huma two legitimate uses fir-rural area.

PHILIP MIFSUD: X'tip ta' recreation?

IS-SUR JOE GAUCI: Essenzjalment fejn imorru jirrilassaw u jirrikkreaw irwieħhom in-nies tagħna fil-weekends.

PHILIP MIFSUD: Mela jekk jista' ikun iddistingwuhom għax jista' jkun hawn min ikun irid xi tip ta' żvilupp għar-recreation mhux b'mod kif qed tgħidu intom, nazzjonali, imma forsi iktar personali jew familjari u jipprova jilbes il-libsa ta' agricultural.

THE CHAIRMAN: Jien qed nieħu gost għaliex waħda mid-domandi li kelli imniżżlin hawnhekk kienet li fl-objective document, id-definizzjoni tagħkom ta' recreation kien pjuttost magħluq, jiġifieri, hiking, camping, tgħid li kważi lanqas jinkwadraw.

Huwa tajjeb li qed jinkradwaw però ma jidhirx f'dan id-dokument.

IS-SUR JOE GAUCI: Ovvjament, marbut mal-agrikoltura hemm id-diversifikazzjoni.

Jiġifieri, hemmhekk id-diversifikazzjoni se jipprova jiftaħlek opportunitajiet biex l-agricultural use of land li semma l-Perit Buhagiar nippruvaw inżommuhom ħajjin u nippruvaw niddersifikawhom biex nagħmluhom ekonomikament vijabbli.

Affarijiet, kif semma l-Ministru u Michelle, bħal turiżmu, agro turiżmu, visitor attractions, dik l-idea li l-farms, jekk għandna farms, nippruvaw inżommuhom ħajjin u nagħtuhom dawk l-użi li jekk bħalissa qed isibu problemi biex isalvaw...

MARIO DE MARCO: Isiru iktar vijabbli.

IS-SUR JOE GAUCI: Eżattament.

Kif semmiet Michelle ukoll, l-idea li norbtu iktar ma' EU funding.

Aħna nafu li ġej programing period 2014 – 2020.

Aħna, dan il-pjan qed narawh li jista' iservi ta' xprun biex l-inizjattivi li pajjiżna jista' jieħu fil-programing periods, ikunu marbutin u infasslin in an integrated urban strategy.

(Interruzzjonijiet)

Sal-lum, l-istructure plan ma jitkellimx fuq hekk, imma ma nimmaġinax li jkun hemm xi ħaġa li tieħu postu li ma teħux pożizzjoni fuq dan.

IS-SUR JOE GAUCI: Fuq renewable energy infrastructure, aħna ħarisna lejn dak li qed tgħid l-energy policy li qegħdin nistennew li tiġi magħluqa biex ovvjament ikollna iktar informazzjoni ta' lejn fejn sejrin.

S'issa l-idea hija, u anke minn artikli riċenti, li qed inħarsu lejn offshore wind bħala large scale renewable energy infrastructure.

Nafu li bħalissa hemm ħafna inizjattivi għaddejjin relatati ma' large scale solar farms u nafu wkoll li kien għaddej xi xogħol relatat ma' identifikazzjoni ta' siti, imma għandna wkoll opportunitajiet oħrajn li ma rridux ninsew.

Għandna pereżempju, ż-żoni industrijali tagħna.

Għandna bejn wieħed u ieħor xi 1.6 miljun metru kwadru ta' soqfa li wieħed jista' juża biex jagħmel large scale solar farms.

Jiġifieri għandna opporunitajiet, għandna l-iskejjel u anke binjiet tal-Gvern, imma mbagħad wieħed irid jara fejn se jakkomoda dawn it-tip ta' affarijiet.

PHILIP MIFSUD: Jiġifieri jekk nista' ninterpreta dak li qed tgħid inti, il-linja tal-ħsieb hija li nibqgħu nisfruttaw is-soqfa li għandna qabel ma nikkunsidraw ...

MICHELLE BORG: Għandek phasing.

Fuq renewable energy, l-objective qed jaraw mela, fl-urban area, integration mal-bini, small scale infrastructure ukoll u anke l-idea li noħolqu a design framework jiġifieri fejn għandek bini ġdid, innovation, marbuta mal-energy efficiency regulations ukoll.

Fejn għandek rural area, qed norbtuha ma' dawk l-acceptable uses u anke ma' farms tar-raħħala.

Smajna wkoll b'iniżjattivi marbutin kemm ma' greenhouses u anke mas-soqfa ta' fejn għandek il-bhejjem ukoll.

Imbagħad għandek il-baħar, fejn qed naraw potenzjal għal-large scale u potenzal għall-R&D. Jiġfieri aħna qed naraw li Malta, apparti milli nissodisfaw l-energy demands tagħna u l-miri tal-renewables, there is maybe potential – għad irridu naraw kif nistgħu nagħmluha – li jsir marketing ta' Malta bħala testing ground għal teknoloġiji ġodda.

Bħall-proposta li hemm bħalissa tal-wind farm, jista' ikollok affarijiet oħrajn.

Il-Mediterran huwa ikbar minn Malta u jekk aħna namministrawhom sew within the twelve nautical miles nistgħu anke nilħqu l-miri relatati ma' R&D.

IS-SUR JOE GAUCI: U jekk għandna problema ta' spazju fuq l-art, fil-baħar suppost li għandna iktar spazju.

PHILIP MIFSUD: Tistgħu forsi tirrispondu fuq il-punti li għamilt dwar l-urban area relatati ma' cappings, semi-basements, penthouses, eċċ?

IS-SUR JOE GAUCI: Ovvjament nafu li hemm continuum ta' ideat u continuum ta' possibilitajiet li wieħed jista' jadotta biex jindirizza l-problemi li semmejna.

Naħseb li f'dan l-istadju huwa prematur li wieħed jgħid li se nżidu jew innaqqsu l-heights.

Wieħed irid jara, anke ħolistikament meta niġu għall-implimentazzjoni tal-pjan, x'iniżjattivi oħrajn nistgħu nieħdu.

THE CHAIRMAN: Ħalli nieħdu l-aħħar mistoqsija tal-Onor.

Jien naħseb li għandna bżonn session oħra dwar dan is-suġġett.

CHARLES BUHAGIAR: Intom hawnhekk korrettament qed tgħidu li meta niġu biex niżviluppaw l-areas urbani għandna nipprovdu open spaces għar-rikreazzjoni tan-nies.

Se nesproprjaw l-art u nagħmluhom ġonna?

M'iniex qed nifhem il-kunċett.

Jew qed tgħidu bħal meta għamilna l-ischeme extensions, il-MEPA kien imissa ġiegħlet lil min kellu l-art iħalli biċċa biex jagħmilha square u llum imlenja kullimkien bil-bini?

MICHELLE BORG: Hemm options differenti u għalhekk semmejna l-possibilità ta' fondi mill-Unjoni Ewropea.

Fejn għandek żoni li jidentifikaw li m'għandekx biżżejjed open space u hemm kwestjonijiet relatati ma' congestions, etc, and there is potential for large scale redevelopment, naraw jekk hemmx possibilità li nużaw fondi mill-Unjoni Ewropea.

Dan id-dokument, kemm se jkun dettaljat f'din il-policy?

Se tkun ġenerika?

Għax hemm ukoll issue oħra.

Il-proprjetà il-ħin kollu hija akkwistata u negozjata u naħseb li waħda mill-affarijiet li għandna obbligu li nagħtu huwa indikazzjoni ċara lil min se jinvesti, jew se jiret proprjetà, eċċ. Jiġifieri xi ħaġa bħak din ma tistax tkun daqstant ġenerika.

IS-SUR JOE GAUCI: Naqbel miegħek li ma tistax tkun ġenerika u l-idea tagħna hi li meta se ikollna l-policy fuq dawn it-tip ta' aspetti trid tkun intenzjonata li tagħti direzzjoni.

Għalhekk, qabel konna qed nitkellmu fuq l-urban hierarchy, allura għandna qisu idea ta' prioritization ta' fejn huma dawn l-areas li għandna problemi soċjali, ekonomiċi, anke fiżiċi, fejn wieħed irid forsi jipprova jindirizza dawn it-tip ta' aspetti.

Naħseb li l-punt huwa li hawnhekk m'aħniex qed nitkellmu fuq land use document imma qed nitkellmu fuq xi ħaġa iktar integrata u ħolistika, jiġifieri qed naraw l-aspett fiżiku – li huwa importanti – mal-aspett soċjali u dak ekonomiku ma' affarijiet li wkoll irridu nintegraw f'dan il-pjan.

Naħseb li għalina li qed nagħmlu l-pjan hija sfida, imma hija sfida wkoll għal min se juża l-pjan, li jekk se nitkellmu fuq riġenazzjoni fiżika, jekk inti ma tagħmilx riġenerazzjoni soċjali u ekonomika se tibqa' fejn kont.

Illum jeżistu opportunitajiet.

Jekk inti tħares anke f'livell tal-Unjoni Ewropea lejn il-funding mechanisms li jeżistu tara li jeżistu fondi fl-ERDF u fl-ESF li wieħed jista' jitteppja.

U l-integrated approach proprju huwa aspett importanti fil-mod ta' kif jiġi strutturat il-funding tal-Unjoni Ewropea.

Jien naħseb li din hija l-isfida għalina lkoll.

THE CHAIRMAN: Ejjew nieqfu hawn għal-lum.

Nippruvaw niskedaw laqgħa oħra mbagħad neżawrixxu kollox.

(Interruzzjonijiet) Hekk qed jgħiduli; forsi nistgħu naqbżu ġimgħa.

Jidher li t-Tnejn, 28 ta' Mejju huwa tajjeb għal kulħadd.

Nirringrazzjakom u naġġorna l-Kumitat.

Fid-8:55p.m. il-Kumitat aġġorna.


KUMITAT PERMANENTI DWAR L-AMBJENT U L-IPPJANAR TAL-IŻVILUPP

IL-ĦDAX-IL PARLAMENT

LAQGĦA NRU.

L-Erbgħa, 9 ta' Mejju, 2012.

Il-Kumitat Permanenti dwar l-Ambjent u l-Ippjanar tal-Iżvilupp iltaqa' fil-Palazz, il-Belt Valletta, fis-7:10 p.m.

L-Onor.

Jesmond Mugliett, Chairman tal-Kumitat, ippresjeda.

PREŻENTI

L-Onor.

Leo Brincat u l-Onor.

Preżenti wkoll kien hemm l-Onor Mario de Marco, Ministru għat-Turiżmu, l-Ambjent u l-Kultura, u l-Onor.

SKUŻATI

L-Onor.

Ċensu Galea kien fuq xogħol parlamentari ieħor.

Il-President tal-Kumitat qal it-talba.

Il-Minuti tal-Laqgħa Nru. 7 li saret fit-2 ta' Mejju 2012 kienu konfermati.

DISKUSSJONI DWAR ID-DOKUMENT LI JISTABBILIXXI L-OĠĠETTIVI TAL-ISTRATEGIC PLAN FOR ENVIRONMENT AND DEVELOPMENT (SPED)

Il-Kumitat stieden lill-Onor.

Mario de Marco, Ministru għat-Turiżmu, l-Ambjent u l-Kultura, li kien akkumpanjat mill-Avukat Jesmond Schembri, Kap tas-Segretarjat, l-Avukat Marie Louise Mangion, Kap tat-Tourism and Sustainable Development Unit fl-Uffiċċju tal-Prim Ministru, is-Sinj.

Michelle Borg, kordinatur ta' dan il-proġett fil-Ministeru għat-Turiżmu, l-Ambjent u l-Kultura, u s-Sur Joe Gauci, Unit Manager fl-Awtorità Maltija għall-Ambjent u l-Ippjanar, sabiex jagħmlu preżentazzjoni lill-Kumitat dwar l-oġġettivi ta' din l-istrateġija.

L-Onor.

Leo Brincat issuġġerixxa li bil-qbil tal-Kumitat u b'modus operandi li jissuġġerixxi ċ-Chairman, isiru xi żewġ seduti fejn fihom il-Kumitat ikun jista' jisma' l-veduti tan-nies li wrew interess fis-suġġett.

Fid-8:55 p.m. il-Kumitat aġġorna għal nhar it-Tnejn, 28 ta' Mejju 2012 fis-7:00 p.m. bl-istess aġenda.

SKRIVANA TAL-KUMITAT

CHAIRMAN TAL-KUMITAT

Proceedings, agenda, minutes and transcripts of the parliamentary committees docx


IL-ĦDAX-IL PARLAMENT

KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET BARRANIN U EWROPEJ

AVVIŻ

Laqgħa Nru. 64

It-Tlieta, 15 ta' Mejju 2012 fis-6:30 pm

L-Onor.

Francis Zammit Dimech, President tal-Kumitat Permanenti dwar l-Affarijiet Barranin u Ewropej, javża li l-Kumitat se jiltaqa' nhar it-Tlieta, 15 ta' Mejju, 2012 fis-6:30pm fil-Kamra tal-Kumitati fil-Palazz il-Belt b'din l-aġenda:-

Diskussjoni marbuta ma' Mozzjoni Nru. 301 ippreżentata fl-20 ta' April 2012 mill-Onor George Vella u mill-Onor Luciano Busuttil dwar ir-Rappreżentant ta' Malta għall-Unjoni Ewropea

Affarijiet oħra.


IL-ĦDAX-IL PARLAMENT

LAQGĦA NRU.

It-Tlieta, 15 ta' Mejju 2012

Il-Kumitat Permanenti dwar l-Affarijiet Barranin u Ewropej iltaqa' fil-Palazz, il-Belt Valletta, fis-6:35 p.m.

L-Onor Francis Zammit Dimech, President tal-Kumitat, ippresieda.

Preżenti wkoll kien hemm l-Onor Joseph Falzon, l-Onor Joe Mizzi u l-Onor Jeffrey Pullicino Orlando.

L-Iskrivan tal-Kumitat qal it-talba.

Il-Kumitat ta l-permess sabiex fotografi u cameramen ta' diversi ġurnali u stazzjonijiet ikun jistgħu jieħu ritratti u filmat tal-ewwel parti tal-laqgħa.

Il-Minuti tal-laqgħa numru 63 li saret fis-16 ta' April 2012 kienu konfermati.

INFORMAZZJONI MILL-PRESIDENT

Il-President ippreżenta lill-Membri u poġġa fir-records tal-Kumitat dawn id-dokumenti:-

Dokument 1067 Riżoluzzjoni leġiżlattiva tal-Parlament Ewropew tad-29 ta' Marzu 2012 dwar il-proposta għal Deċiżjoni tal-Kunsill dwar il-konklużjoni mill-Unjoni Ewropea tal-Kostituzzjoni u r-Regoli ta' Proċedura emendati tal-Grupp Internazzjonali ta' Studju fuq il-Gomma (13123/2011 – C7-0332/2011 – 2011/0116(NLE)) - P7_TA-PROV(2012)0098;

Dokument 1068 Riżoluzzjoni leġiżlattiva tal-Parlament Ewropew tad-29 ta' Marzu 2012 dwar il-pożizzjoni tal-Kunsill fl-ewwel qari bil-ħsieb tal-adozzjoni tad-deċiżjoni tal-Parlament Ewropew u tal-Kunsill li temenda d-Deċiżjoni Nru 573/2007/KE li tistabbilixxi l-Fond Ewropew għar-Refuġjati għall-perijodu mill-2008 sal-2013 bħala parti mill-Programm ġenerali "Solidarjetà u Ġestjoni tal-Flussi ta' Migrazzjoni" (06444/2/2012 – C7-0072/2012 – 2009/0127(COD)) - P7_TA-PROV(2012)0105;

Dokument 1069 Riżoluzzjoni leġiżlattiva tal-Parlament Ewropew tad-29 ta' Marzu 2012 dwar il-proposta għal regolament tal-Parlament Ewropew u tal-Kunsill dwar derivati OTC, kontropartijiet ċentrali u repożitorji tat-tranżazzjonijiet (COM(2010)0484 – C7-0265/2010 – 2010/0250(COD)) - P7_TA-PROV(2012)0106;

Dokument 1070 Riżoluzzjoni leġiżlattiva tal-Parlament Ewropew tad-29 ta' Marzu 2012 dwar il-proposta għal direttiva tal-Parlament Ewropew u tal-Kunsill li temenda d-Direttiva 2004/40/KE fuq il-ħtiġijiet minimi għas-saħħa u s-sigurtà fir-rigward tal-esposizzjoni ta' ħaddiema għal riskji li jiġu minn aġenti fiżiċi (kampi elettromanjetiċi) (It-18-il Direttiva individwali fis-sens tal-Artikolu 16(1) tad-Direttiva 89/391/KEE) (COM(2012)0015 – C7-0020/2012 – 2012/0003(COD)) - P7_TA-PROV(2012)0107;

Dokument 1071 Riżoluzzjoni leġiżlattiva tal-Parlament Ewropew tad-29 ta' Marzu 2012 dwar il-proposta għal regolament tal-Kunsill dwar Kooperazzjoni Amministrattiva fil-qasam tad-dazji tas-sisa (COM(2011)0730 – C7-0447/2011 – 2011/0330(CNS)) - P7_TA-PROV(2012)0108;

Dokument 1072 Riżoluzzjoni tal-Parlament Ewropew tad-29 ta' Marzu 2012 dwar is-sitwazzjoni fil-Bjelorussja (2012/2581(RSP)) - P7_TA-PROV(2012)0112;

Dokument 1073 Rakkomandazzjoni tal-Parlament Ewropew tad-29 ta' Marzu 2012 lill-Kunsill dwar il-modalitajiet għall-istabbiliment possibbli ta' Dotazzjoni Ewropea għad-Demokrazija (EED) (2011/2245(INI)) - P7_TA-PROV(2012)0113;

Dokument 1074 Riżoluzzjoni tal-Parlament Ewropew tad-29 ta' Marzu 2012 dwar ir-rapport ta' progress 2011 dwar it-Turkija (2011/2889 (RSP)) - P7_TA-PROV(2012)0116;

Dokument 1075 Riżoluzzjoni tal-Parlament Ewropew tad-29 ta' Marzu 2012 dwar il-Bank Ewropew tal-Investiment (BEI) - Rapport Annwali 2010 (2011/2186(INI)) - P7_TA-PROV(2012)0119;

Dokument 1076 Riżoluzzjoni tal-Parlament Ewropew tad-29 ta' Marzu 2012 dwar ir-Rapport tal-2010 dwar iċ-Ċittadinanza tal-UE: Inżarmaw l-ostakoli għad-drittijiet taċ-ċittadini tal-UE (2011/2182(INI) - P7_TA-PROV(2012)0120;

Dokument 1077 Riżoluzzjoni leġiżlattiva tal-Parlament Ewropew tat-18 ta' April 2012 dwar il-proposta għal Regolament tal-Parlament Ewropew u tal-Kunsill li jemenda r-Regolament (KE) Nru 883/2004 dwar il-kordinazzjoni ta' sistemi ta' sigurtà soċjali u r-Regolament (KE) Nru 987/2009 li jistabbilixxi l-proċedura għall-implimentazzjoni tar-Regolament (KE) Nru 883/2004 (COM(2010)0794 – C7-0005/2011 – 2010/0380(COD)) - P7_TA-PROV(2012)0121;

Dokument 1078 Riżoluzzjoni leġiżlattiva tal-Parlament Ewropew tat-18 ta' April 2012 dwar l-abbozz ta' deċiżjoni tal-Kunsill dwar l-adeżjoni tal-Unjoni Ewropea mat-Trattat ta' Ħbiberija u Kooperazzjoni fl-Asja tax-Xlokk (07434/2012 – C7-0085/2012 – 2012/0028(NLE)) - P7_TA-PROV(2012)0122;

Dokument 1079 Dikjarazzjoni tal-Parlament Ewropew tat-18 ta' April 2012 dwar il-ħut bħala ġid komuni - P7_TA-PROV(2012)0129;

Dokument 1080 Riżoluzzjoni leġiżlattiva tal-Parlament Ewropew tad-19 ta' April 2012 dwar l-abbozz ta' deċiżjoni tal-Kunsill dwar l-iffirmar ta' ftehim volontarju dwar sħubija bejn l-Unjoni Ewropea u r-Repubblika Ċentru-Afrikana għall-Infurzar tal-Liġi tal-Foresti, governanza u kummerċ tal-injam u l-prodotti magħmulin minnu fl-Unjoni Ewropea (FLEGT) (14034/2011 – C7-0046 /2012 – 2011/0127(NLE)) - P7_TA-PROV(2012)0131;

Dokument 1081 Riżoluzzjoni leġiżlattiva tal-Parlament Ewropew tad-19 ta' April 2012 dwar l-abbozz ta' deċiżjoni tal-Kunsill dwar il-konklużjoni ta' Ftehim ta' Sħubija Volontarja bejn l-Unjoni Ewropea u r-Repubblika tal-Liberja dwar l-infurzar tal-liġi tal-foresti, il-governanza u l-kummerċ tal-prodotti tal-injam lejn l-Unjoni Ewropea (11104/2011 – C7-0241/2011 – 2011/0160(NLE)) - P7_TA-PROV(2012)0132;

Dokument 1082 Riżoluzzjoni leġiżlattiva tal-Parlament Ewropew tad-19 ta' April 2012 dwar l-abbozz ta' deċiżjoni tal-Kunsill dwar l-iffirmar tal-Ftehim bejn l-Istati Uniti tal-Amerika u l-Unjoni Ewropea dwar l-użu u t-trasferiment tar-Reġistri tal-Ismijiet tal-Passiġġieri lid-Dipartiment tas-Siġurtà Interna tal-Istati Uniti (17433/2011 – C7-0511/2011 – 2011/0382(NLE)) - P7_TA-PROV(2012)0134;

Dokument 1083 Riżoluzzjoni leġislattiva tal-Parlament Ewropew tad-19 ta' April 2012 dwar il-proposta għal direttiva tal-Kunsill dwar Bażi Komuni Konsolidata tat-Taxxa Korporattiva (BKKTK) (COM(2011)0121 – C7-0092/2011 – 2011/0058(CNS)) - P7_TA-PROV(2012)0135;

Dokument 1084 Riżoluzzjoni leġiżlattiva tal-Parlament Ewropew tad-19 ta' April 2012 dwar il-proposta għal direttiva tal-Kunsill li temenda d-Direttiva 2003/96/KE li tirriforma l-istruttura tal-Komunità dwar tassazzjoni fuq prodotti ta' enerġija u elettriku (COM(2011)0169 – C7-0105/2011 – 2011/0092(CNS)) - P7_TA-PROV(2012)0136;

Dokument 1085 Riżoluzzjoni tal-Parlament Ewropew tal-20 ta' April 2012 dwar il-pożizzjoni tal-Kunsill dwar l-abbozz ta' baġit emendatorju Nru 1/2012 tal-Unjoni Ewropea għas-sena finanzjarja 2012, Taqsima III – Il-Kummissjoni (08136/2012 – C7-0088/2012 – 2012/2011(BUD)) - P7_TA-PROV(2012)0138;

Dokument 1086 Riżoluzzjoni tal-Parlament Ewropew tal-20 ta' April 2012 dwar l-immodernizzar tas-sistemi ta' edukazzjoni għolja fl-Ewropa (2011/2294(INI)) - P7_TA-PROV(2012)0139;

Dokument 1087 Riżoluzzjoni tal-Parlament Ewropew tal-20 ta' April 2012 dwar is-sitwazzjoni f'Burma/il-Mjanmar - P7_TA-PROV(2012)0142;

Dokument 1088 Riżoluzzjoni tal-Parlament Ewropew tal-20 ta' April 2012 dwar l-assigurazzjoni ta' ħajjitna, il-kapital naturali tagħna: strateġija tal-UE għall-bijodiversità sal-2020 (2011/2307(INI)) - P7_TA-PROV(2012)0146; u

Dokument 1089 Riżoluzzjoni tal-Parlament Ewropew tal-20 ta' April 2012 dwar ir-rieżami tas-6 Programm ta' Azzjoni Ambjentali u l-istabbiliment tal-prijoritajiet għas-7 Programm ta' Azzjoni Ambjentali - Ambjent aħjar għall-ħajja aħjar 2011/2194(INI) - P7_TA-PROV(2012)0147.

DISKUSSJONI MARBUTA MA' MOZZJONI NRU.

301 IPPREŻENTATA FL-20 TA' APRIL 2012 MILL-ONOR GEORGE VELLA U MILL-ONOR LUCIANO BUSUTTIL DWAR IR-RAPPREŻENTANT TA' MALTA GĦALL-UNJONI EWROPEA

Fl-introduzzjoni tiegħu l-President tal-Kumitat stqarr li din il-laqgħa kienet intiża sabiex tiġi stabbilita l-proċedura li fuqha se jimxi l-Kumitat u ppropona li l-Kumitat jimxi fuq l-istess linji gwida li l-Kumitat dwar ix-Xogħol tal-Kamra kien fassal għar-rigward ta' xhieda fil-hearings tal-Kumitat Permanenti dwar il-Kontijiet Pubbliċi.

L-Onor George Vella ressaq ilment dwar l-istqarrija għall-istampa (PR 1091) maħruġa mid-Dipartiment tal-Informazzjoni fl-14 ta' Mejju 2012 għax il-kliem li ntuża kien attentat ta' intimidazzjoni fil-konfront tal-Oppożizzjoni fir-rwol tagħha li tagħmel skrutinju tax-xogħol tal-Gvern.

Il-President tal-Kumitat iddikjara li huwa diġà għamel stqarrijiet fejn ċaħad l-allegazzjoni li saret xi laqgħa bejnu u r-Rappreżentant Permanenti ta' Malta għall-Unjoni Ewropea.

Il-Viċi Prim Ministru u Ministru tal-Affarijiet Barranin ressaq din il-lista ta' wieħed u għoxrin xhud f'din l-ordni:-

Lawrence Gonzi K.U.O.M, LL.D., M.P., Prim Ministru kif ukoll Ministru responsabbli mid-Difiża mit-23 Marzu 2004 sal-lum;

Michael Frendo LL.D., LL.M., M.P., Ministru tal-Affarijiet Barranin bejn it-3 ta' Lulju 2004 u l-10 ta' Marzu 2008;

Tonio Borg LL.D., M.P., Vici Prim Ministru u Ministru tal-Affarijiet Barranin mit-12 ta' Marzu 2008 sal-lum;

in-Nutar Anthony Abela, N.D., M.P., Segretarju Parlamentari fl-Uffiċċju tal-Prim Ministru bejn it-23 ta' Marzu 2004 u s-7 ta' Marzu 2008;

Dr Godwin Grima, Segretarju Permanenti fl-Ufficcju tal-Prim Ministru bejn il-25 ta' Mejju 2004 u l- 10 ta' Jannar 2005; Segretarju Permanenti Principali fl-Ufficcju tal-Prim Ministru mill-11 ta' Jannar 2005 sal-lum kif ukoll Segretarju tal-Kabinett mill-11 ta' Jannar 2006 sal-lum;

l-Ambaxxatur Richard Cachia Caruana, Aġent Delegat Permanenti ta' Malta għall-Unjoni Ewropea bejn it-23 Marzu 2004 u 30 April 2004; Rapprezentant Permanenti ta' Malta għall-Unjoni Ewropea mill-1 ta' Mejju 2004 sal-lum;

l-Ambaxxatur Tarcisio Zammit, Aġent Delegat Permanenti ta' Malta għall-Unjoni Ewropea bejn l-1 ta' April 2003 u t-22 ta' Marzu 2004; Rapprezentant fil-Kumitat dwar Politika u Sigurta' talUnjoni Ewropeja bejn it-23 ta' Marzu 2004 u l-31 ta Lulju 2008;

is-Sur Joseph Caruana Direttur (Materji Difiża) fl Ufficcju tal-Prim Ministru bejn it-2 ta Mejju 2003 u l-1 ta' Ottubru 2006;

il-Maġġur (preżentement Brigadier) Martin Xuereb - Attache' dwar Common and Foreign Security Policy mis-16 Awissu 2000 u t-30 ta' Ġunju 2008; Deputat Rappreżentant Militari fil-Kumitat Militari tal-Unjoni Ewropea bejn it-2 Mejju 2003 u d-19 ta' Diċembru 2005; Rappreżentant Militari fil-Kumitat Militari tal-Unjoni Ewropea mit-3 ta' Novembru 2007 u t-30 Ġunju 2008;

Vanessa Frazier, Direttur (Materji Difiża) fl-Uffiċċju tal-Prim Ministru mit-2 ta' Ottubru 2006 u l-31 ta' Marzu 2012;

Dr Deborah Mangion, Uffiċjal Legali, Rappreżentanza Permanenti ta' Malta għall-Unjoni Ewropeja bejn l-1 ta' Ottubru 2003 u t- 30 ta' Settembru 2006;

E.T. Jean Claude Juncker, Prim Ministru tal-Lussemburgu mill-20 ta ' Jannar 1995 sallum;

is-Sur Javier Solana Segretarju Ġenerali/ Rappreżentant Għoli tal-Kunsill talUnjoni Ewropea bejn it-18 ta' Ottubru 1999 u l-1 ta' Diċembru 2009;

is-Sur Pierre de Boisseau, Deputat Segretarju Ġenerali tal-Kunsill tal-Unjoni Ewropea bejn Settembru 1999 u Diċembru 2009;

is-Sur Jean Claude Piris, Direttur Ġenerali tas-Servizz Legali tal-Kunsill fis-Segretarjat Ġenerali tal-Kunsill tal-Unjoni Ewropea bejn l-1988 u l- 2010;

is-Sur Ricardo Gosalbo Bono, Direttur għar-Relazzjonijiet ma` Barra fis-Servizz Legali tas-Segretarjat Ġenerali talKunsill tal-Unjoni Ewropea mill-1998 sal-lum;

Anthony H. Gioia, Ambaxxatur tal-Istati Uniti tal-Amerika għal Malta bejn it-8 ta' Awwissu 2001 u s-6 ta' Diċembru 2004;

Molly Bordanaro, Ambaxxatur tal-Istati Uniti tal-Amerika għal Malta bejn it-8 ta Diċembru 2005 u l-5 ta' Frar 2009;

is-Sur Mark R. Brunner, Konsulent dwar Politika ta' Difiża fil-Missjoni tal-Istati Uniti għall-Unjoni Ewropea bejn Marzu 2004 u Ottubru 2005;

is-Sur Jeremy R Brenner, Konsulent għal Materji Politiċi u ta' Difiża fil-Missjoni tal-Istati Uniti għallUnjoni Ewropea bejn Awwissu 2004 u Mejju 2008; u

is-Sur Robert Simmons, Deputat Assistent Segretarju Ġenerali tan-NATO għal Koperazzjoni fis-Sigurta' u Partnership bejn Settembru 2003 u Diċembru 2010.

Il-Viċi Prim Ministru u Ministru tal-Affarijiet Barranin ippropona li l-ewwel xhud ikun il-Prim Ministru sabiex jagħti l-isfond tal-politika tal-Gvern fl-2004.

L-Onor George Vella u l-Membri l-oħra tal-Oppożizzjoni fuq il-Kumitat insistew li l-ewwel xhud kellu jkun ir-Rappreżentant Permanenti ta' Malta għall-Unjoni Ewropea għax il-mozzjoni kienet dwar l-aġir tiegħu u mhux dwar il-politika tal-Gvern.

Il-President qal li skont l-Ordnijiet Permanenti l-Kumitat seta' jirregola l-proċeduri tiegħu u allura fin-nuqqas ta' qbil fuq l-ordni li fiha kellhom jinstemgħu x-xhieda ppropona li jittieħed vot.

Bil-permess tal-Kumitat l-Onor Joe Mizzi qajjem il-punt li l-Kumitat Permanenti dwar ix-Xogħol tal-Kamra kien inkariga lill-Kumitat Permanenti dwar l-Affarijiet Barranin sabiex jisma' x-xhieda u mhux biex jieħu vot u fuq dan il-punt kien se jmur jitlob ruling mingħand l-Ispeaker.

Fis-7:45 p.m. il-Kumitat kien sospiż sabiex il-Membri jikkonsultaw bejniethom.

Fit-8.11 pm il-Kumitat irriżuma u aġġorna bl-istess aġenda għal nhar l-Erbgħa 16 ta' Mejju 2012 fis-6:45 pm jew għal data wara li l-Ispeaker ikun ta' ruling dwar il-punti li tqajmu fil-Kamra rigward kif għandu jimxi dan il-Kumitat.

SKRIVAN TAL-KUMITAT

PRESIDENT TAL-KUMITAT


IL-ĦDAX-IL PARLAMENT

KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET SOĊJALI

AVVIŻ

Laqgħa Nru. 130

It-Tlieta, 15 ta' Mejju, 2012

L-Onor Edwin Vassallo, President tal-Kumitat dwar l-Affarijiet Soċjali javża li l-Kumitat se jiltaqa' nhar it-Tlieta, 15 ta' Mejju, 2012 fis-7:15 p.m. fil-Kamra tal-Kumitati fil-Palazz il-Belt b'din l-aġenda:-

Preżentazzjoni minn Dr Andrew Azzopardi, Lecturer fl-Università ta' Malta.

Affarijiet oħra.